cyanic-selkie/wikianc huggingface dataset:
വഴിയടയാളങ്ങൾ
സയ്യിദ് ഖുതുബ് എഴുതിയ മആലിമു ഫീ തരീഖ് എന്ന ഗ്രന്ഥത്തിന്റെ മലയാളവിവർത്തനമാണ് വഴിയടയാളങ്ങൾ. ഇസ്‌ലാമിക് പബ്ലിഷിങ് ഹൗസ് ആണ് പ്രസാധകർ. ശൈഖ് മുഹമ്മദ് കാരകുന്ന് ആണ് പ്രസ്തുത ഗ്രന്ഥം മലയാളത്തിലേക്ക് വിവർത്തനം ചെയ്തത്.
പിന്നീട് ഗ്രന്ഥത്തിന് വിലക്കു വന്നപ്പോൾ ഈ ഗ്രന്ഥത്തിന്റെ അച്ചടി നിർത്തിവച്ചു.
ഉരു (ചലച്ചിത്രം)
ഇ.എം. അഷ്‌റഫ് രചനയും സംവിധാനവും നിർവഹിച്ച് 2023-ൽ പുറത്തിറങ്ങിയ ഒരു മലയാള ഡ്രാമ ചലച്ചിത്രമാണ് ഉരു. മാമുക്കോയ, മഞ്ജു പത്രോസ്, മനോജ് കെ.യു. എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്. കമൽ പ്രശാന്ത് ആണ് ചിത്രത്തിന്റെ സംഗീത സംവിധായകൻ, ഛായാഗ്രഹണം ശ്രീകുമാർ പെരുമ്പടവം നിർവ്വഹിച്ചിരിക്കുന്നു. സാംസ് പ്രൊഡക്ഷൻ ഹൗസിന്റെ ബാനറിൽ മൻസൂർ പള്ളൂരാണ് ചിത്രം നിർമ്മിച്ചിരിക്കുന്നത്.
സംഗീതം
കമൽ പ്രശാന്താണ് ചിത്രത്തിന്റെ സംഗീതം ഒരുക്കിയത്. ദീപാങ്കുരൻ പശ്ചാത്തലസംഗീതം നൽകിയിരിക്കുന്നു. ചിത്രത്തിലെ നാടൻ പാട്ടായ "ഹൈലേസ ഹൈലേസ" ഗിരീഷ് ആമ്പ്ര എഴുതി, സംഗീതം നൽകി, ആലപിച്ചു.
തീയേറ്റർ
ചിത്രം Mar 3, 2023 ന് തിയേറ്ററുകളിൽ റിലീസ് ചെയ്തു.
പുറത്തേക്കുള്ള കണ്ണികൾ
വർഗ്ഗം:2023-ൽ പുറത്തിറങ്ങിയ മലയാളചലച്ചിത്രങ്ങൾ
വാങ് ഹോ
ചെസ്  ഗ്രാൻഡ്‌ മാസ്റ്ററായ വാങ് ഹോ ജനിച്ചത് ചൈനയിലെ ഹാർബിനിലാണ്. (ജ:1989 ഓഗസ്റ്റ്‌ 4). 2005 ൽ ഗ്രാന്റ് മാസ്റ്ററായ വാങ് ഹോ എലോ റേറ്റിംഗ് 2700 രേഖപ്പെടുത്തിയ നാലാമത്തെ ചൈനീസ് താരവും ഇരുപതാമത്തെ ചൈനീസ് ഗ്രാന്റ് മാസ്റ്ററുമാണ്.
വർഗ്ഗം:ചെസ്സ് ഗ്രാൻഡ്മാസ്റ്റർമാർ
തുലൈഹ
പ്രവാചകൻ മുഹമ്മ്ദിന്റെ കാലത്ത് ഒരു ഗോത്രനേതാവായിരുന്നു തുലയ്ഹ ഇബ്നു ഖുവൈലിദ് നൗഫൽ അൽ അസദി ( طليحة بن خويلد بن نوفل الأسدي ) സമ്പന്നനായ അദ്ദേഹം 625-ൽ ഖത്താൻ യുദ്ധത്തിൽ അദ്ദേഹം മുസ്‌ലിം സേനയോട് പരാജയപ്പെട്ടു. ഖൻദഖ് യുദ്ധം, ബുജഖ യുദ്ധം, ഘമ്ര യുദ്ധം എന്നിവയിലൊക്കെ മുസ്‌ലിംകൾക്കെതിരെ നിലകൊണ്ട തുലൈഹ പരാജയങ്ങളെത്തുടർന്ന് സിറിയയിൽ അഭയം തേടി. സിറിയയും ഇസ്‌ലാമിന് കീഴിൽ വന്നതോടെ ഇസ്‌ലാം സ്വീകരിച്ചു. തുടർന്ന് നടന്ന ഖാദിസിയ്യ യുദ്ധം, നഹാവന്ദ് യുദ്ധം എന്നിവയിൽ നേതൃപരമായി പങ്കുവഹിച്ചുകൊണ്ട് മുസ്‌ലിം പക്ഷത്ത് നിലകൊണ്ട അദ്ദേഹം 642-ൽ നടന്ന നഹാവന്ദ് യുദ്ധത്തിലാണ് കൊല്ലപ്പെടുന്നത്.
അവലംബം
വർഗ്ഗം:ഇസ്ലാമിലേക്ക് മാറിയവർ വർഗ്ഗം:All articles with unsourced statements
കനിതുരപ്പൻ
പശ്ചിമഘട്ട പ്രദേശങ്ങളിലും ഹിമാലയൻ താഴ്വരകളിലും കാണപ്പെടുന്ന ചെറിയ ശലഭമാണ് കനിതുരപ്പൻ. Cornelian എന്നാണു ആംഗലേയ നാമം. Deudorix epijarbas എന്ന ശാസ്ത്രീയ നാമത്തിൽ അറിയപ്പെടുന്നു.
അരുണാചൽ പ്രദേശ്‌, കർണ്ണാടക, കേരളം, മഹാരാഷ്ട്ര, മേഘാലയ തുടങ്ങിയ സംസ്ഥാനങ്ങളിൽ വച്ചു കനിതുരപ്പനെ കണ്ടെത്തിയിട്ടുണ്ട്. 2014 ജനുവരിയിൽ ആറളം വന്യജീവി സങ്കേതത്തിൽ വച്ചു കനിതുരപ്പനെ കണ്ടെത്തുകയുണ്ടായി.
അമേരിക്കൻ ഐക്യനാടുകളിലെ ദേശീയോദ്യാനങ്ങൾ
അമേരിക്കൻ ഐക്യനാടുകളിൽ 59 സംരക്ഷിത പ്രദേശങ്ങളെ ദേശീയോദ്യാനങ്ങളായി പ്രഖ്യാപിച്ചിട്ടുണ്ട്. യുണൈറ്റഡ് സ്റ്റേറ്റ്സ് ആഭ്യന്തര വകുപ്പിന് കീഴിലുള്ള് നാഷണൽ പാർക് സർവീസ് എന്ന ഏജൻസിക്കാണ് ഈ ദേശീയോദ്യാനങ്ങളുടെ ഭരണചുമതല. അമേരിക്കയിലെ ആദ്യത്തെ ദേശീയോദ്യാനമായ, യെല്ലോസ്റ്റോൺ, നിയമം മൂലം സ്ഥാപിതമാകുന്നത് 1872-ൽ പ്രസിഡന്റ് യുള്ളിസസ് എസ്. ഗ്രാന്റിന്റെ കാലത്താണ്.
അവലംബം
വർഗ്ഗം:ദേശീയോദ്യാനങ്ങളുടെ പട്ടികകൾ
ഫോർട്ട് വെയ്ൻ ചിൽഡ്രൻസ് സൂ
അമേരിക്കൻ ഐക്യനാടുകളിലെ ഇന്ത്യാന സംസ്ഥാനത്ത് ഫോർട്ട് വെയ്നിലെ ഒരു മൃഗശാലയാണ് ഫോർട്ട് വെയ്ൻ ചിൽഡ്രൻസ് സൂ. അസോസിയേഷൻ ഓഫ് സൂസ് ആൻഡ് അക്വേറിയംസിന്റെ അംഗീകാരമുള്ള മൃഗശാലയാണിത്. 1965 ൽ പ്രവർത്തനമാരംഭിച്ചതിനുശേഷം ഫോർട്ട് വെയ്നിലെ ഫ്രാങ്ക് പാർക്കിലെ 40 ഏക്കർ സ്ഥലത്ത് (16 ഹെക്ടർ) 1,000 മൃഗങ്ങളുമായി ഈ മൃഗശാല സ്ഥിതിചെയ്യുന്നു. ഫോർട്ട് വെയ്ൻ പാർക്ക് ആന്റ് റിക്രിയേഷൻ വകുപ്പുമായുള്ള സഹകരണ കരാർ പ്രകാരം ലാഭേച്ഛയില്ലാതെ പ്രവർത്തിക്കുന്ന ഫോർട്ട് വെയ്ൻ സുവോളജിക്കൽ സൊസൈറ്റിയ്ക്കാണ് ഫോർട്ട് വെയ്ൻ കുട്ടികളുടെ മൃഗശാലയുടെ നടത്തിപ്പിന്റെ ചുമതല. മൃഗശാലയുടെ പ്രവർത്തനങ്ങൾക്ക് നികുതി ഫണ്ടൊന്നും ലഭിക്കുന്നില്ല, മാത്രമല്ല മൃഗശാലയുടെ നടത്തിപ്പിലൂടെ ലഭിക്കുന്ന വരുമാനത്തിലും സംഭാവനയിലും മാത്രമായാണ് ഇത് പ്രവർത്തിക്കുന്നത്. ഫോർട്ട് വെയ്ൻ ചിൽഡ്രൻസ് മൃഗശാല ഒരു മിനിയേച്ചർ ട്രെയിനിൽ സവാരികൾ വാഗ്ദാനം ചെയ്യുന്നു
അമേരിക്കൻ ഐക്യനാടുകളിലെ മികച്ച മൃഗശാലകളുടെയിടയിൽ ഇത് തുടർച്ചയായി ഉന്നത സ്ഥാനം കയ്യാളുന്നു. 2015 ൽ ട്രിപ്പ്അഡ്വൈസർ ഈ മൃഗശാലയെ രാജ്യത്തെ ഏഴാമത്തെ മികച്ച മൃഗശാലയായി തിരഞ്ഞെടുത്തു.
ചരിത്രം
പ്രകൃതി സംരക്ഷണത്തിനായി ഇന്ത്യാനയിലെ ഫോർട്ട് വെയ്നിലെ ഫ്രാങ്ക് പാർക്കിൽ 54 ഏക്കർ (22 ഹെക്ടർ) കൂട്ടിച്ചേർത്ത 1952 മുതലാണ് FWCZ ന്റെ ചരിത്രം തുടങ്ങുന്നത്. ഈ പ്രകൃതി സംരക്ഷണ പ്രദേശത്തിന്റെ പ്രാദേശികമായ പ്രശസ്തിയിൽ പ്രചോദിതരായ ഫോർട്ട് വെയ്ൻ ഉദ്യോഗസ്ഥർ 1962 ഓടെ ഒരു മുഴുനീള മൃഗശാല നിർമ്മിക്കാൻ തീരുമാനിച്ചു. മൃഗങ്ങളെക്കുറിച്ച് കുട്ടികളെ ബോധവത്കരിക്കുക എന്നതായിരുന്നു മൃഗശാലയുടെ പ്രധാന ദൌത്യം.
ലിൻവുഡ്
ലിൻവുഡ് അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ലോസ് ആഞ്ചലസ്  കൗണ്ടിയിലെ ഒരു നഗരമാണ്. 2010 ലെ സെൻസസ് രേഖകൾ പ്രകാരം ഈ നഗരത്തിലെ ആകെ ജനസംഖ്യ 69,772 ആയിരുന്നു. ഇത്  2000 ലെ സെൻസസ് രേഖകളിലെ ജനസംഖ്യയായ 69,845 നേക്കാൾ കുറവായിരുന്നു. ലോസ് ആഞ്ചലസ് തടത്തിന്റെ തെക്കൻ ഭാഗത്തുള്ള സൗത്ത് ഗേറ്റ്, കോംപ്ടൺ എന്നിവയ്ക്ക് അടുത്തായിട്ടാണ് ലിൻവുഡ് സ്ഥിതി ചെയ്യുന്നത്. 1921 ൽ സംയോജിപ്പിക്കപ്പെട്ട ഈ  ഈ നഗരത്തിന് പ്രാദേശിക ക്ഷീരോത്പാദകനായിരുന്ന ചാൾസ് സെഷൻസിന്റെ പത്നിയായിരുന്ന  ലിൻ വുഡ് സെഷൻസിന്റെ പേരാണ് നൽകപ്പെട്ടത്. പ്രാദേശിക റെയിൽറോഡും പിന്നീട് പസഫിക് ഇലക്ടിക് റെയിൽവേ സ്റ്റേഷനും ക്ഷീരകേന്ദ്രത്തിന്റെ പേരിനെ ആസ്പദമാക്കി നാമകരണം ചെയ്യപ്പെട്ടു.
ഭൂമിശാസ്ത്രം
അമേരിക്കൻ ഐക്യാനാടുകളുടെ സെൻസസ് ബ്യൂറോയുടെ കണക്കുകൾപ്രകാരം, ഈ നഗരത്തിന്റെ ആകെ വിസ്തീർണ്ണം 4.8 ചതുരശ്ര മൈൽ (12.5 ചതുരശ്ര കിലോമീറ്റർ) ആണ്.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ജൊഹാൻ ഫ്രെഡ്രിക്ക് ആൽഫെൽഡ്
ഒരു ജർമ്മൻ പ്രസവചികിത്സകനും ഗൈനക്കോളജിസ്റ്റും ആയിരുന്നു ജൊഹാൻ ഫ്രെഡ്രിക്ക് ആൽഫെൽഡ് (ജീവിതകാലം: 16 ഒക്ടോബർ 1843 ആൽസ്ലെബെനിൽ - 25 മെയ് 1929 മാർബർഗിൽ). ഇംഗ്ലീഷ്:Johann Friedrich Ahlfeld.
ബ്ലൂംബർഗ് ബിസിനസ് വീക്ക്
അമേരിക്കയിൽ നിന്ന് പ്രസിദ്ധീകരിക്കുന്ന ഒരു ബഹുരാഷ്ട്ര ബിസിനസ് മാഗസിനാണ് ബ്ലൂംബർഗ് ബിസിനസ് വീക്ക് (Bloomberg Businessweek.) ന്യൂ യോർക്ക് സിറ്റിയാണ് ഈ പ്രസിദ്ധീകരണത്തിന്റെ ആസ്ഥാനം. ബ്ലൂംബർഗ് എൽ. പി (Bloomberg L.P.) എന്ന കമ്പനിയാണ് ഉടമസ്ഥർ. വർഷത്തിൽ അൻപത് ലക്കങ്ങൾ പ്രസിദ്ധീകരിക്കുന്നു. ബിസിനസ് പ്രസിദ്ധീകരണ രംഗത്ത് ഫോബ്‌സ് (Forbes,)  ഫോർച്ചുൺ (Fortune) എന്നിവ  പ്രധാന എതിരാളികളാണ്.
പുറത്തേയ്ക്കുള്ള കണ്ണികൾ
വർഗ്ഗം:മാസികകൾ
ഹൈബദ്പൂർ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ഹൈബദ്പൂർ. കപൂർത്തല ജില്ല ആസ്ഥാനത്തുനിന്നും 25 കിലോമീറ്റർ അകലെയാണ് ഹൈബദ്പൂർ സ്ഥിതിചെയ്യുന്നത്. ഹൈബദ്പൂർ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ഹൈബദ്പൂരിൽ 85 വീടുകൾ ഉണ്ട്. ആകെ ജനസംഖ്യ 518 ആണ്. ഇതിൽ 267 പുരുഷന്മാരും 251 സ്ത്രീകളും ഉൾപ്പെടുന്നു. ഹൈബദ്പൂരിലെ സാക്ഷരതാ നിരക്ക് 68.15 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ഹൈബദ്പൂരിലെ 6 വയസ്സിനു താഴെയുള്ള കുട്ടികളുടെ എണ്ണം 49 ആണ്. ഇത് ഹൈബദ്പൂരിലെ ആകെ ജനസംഖ്യയുടെ 9.46 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 164 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 152 പുരുഷന്മാരും 12 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 98.78 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 6.71 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ഹൈബദ്പൂരിലെ 228 പേരും പട്ടിക ജാതി വിഭാഗത്തിൽ പെടുന്നു.
വെങ്കടേശ സുപ്രഭാതം
ദൈവങ്ങളെ പ്രഭാതത്തിൽ ഉറക്കത്തിൽ നിന്ന് ഉണർത്തുന്നതിനെ പള്ളിയുണർത്ത് എന്നും തമിഴിൽ ഇതിനെ തിരുപ്പള്ളിയുലൂക്കീ (  திருப்பள்ளியெழுச்சி), എന്നും പറയുന്നു.
ഒരുപാട് ഭക്തകവികളും സന്യാസിമാരും മഹാവിഷ്ണുവിനേയും പരമശിവനേയും ഉൺർത്തുവാനുള്ള കാവ്യങ്ങൾ രചിച്ചിട്ടുണ്ട്. തൊണ്ടാരഡിപ്പൊടി ആൾവാർ രചിച്ച ശ്രീ രംഗനാഥനെ കുറിച്ചുള്ളതും മണിക്കവചക്കാറുടെ ശിവനെ കുറിച്ചുള്ളതുമാണ് പ്രശസ്തം. രാമാനുജത്തിന്റെ പരമ്പരയിൽ പെട്ട ആചാര്യന്മാർ ഇവയെ സംസ്കൃതത്തിലേക്ക് ആവാഹിച്ചു. കൗസല്യസുപ്രജ രാമ പൂർവ സന്ധ്യ പ്രവർദ്ധതേ| ഉത്തിഷ്ഠ നരശാർദ്ദൂല കർത്തവ്യം ദൈവമഹ്നികം|| എന്നു തുടങ്ങുന്നതാണ് വെങ്കിടേശ സുപ്രഭാതം.
വാല്മീകി രാമായണത്തിൽ ബാലകാണ്ഡത്തിലേക്കാണ് ഇത് കൈചൂണ്ടുന്നത്. .യാഗം കഴിഞ്ഞ് സരയൂ നദിയുടെ തീരത്ത് ഉറങ്ങുന്ന ശ്രീരാമനേയും ലക്ഷ്മണാനേയും ഉണർത്താൻ വിശ്വാമിത്ര മഹർഷി കാവ്യം ചൊല്ലുന്നുണ്ട്. വൈഷ്ണവനായിരുന്ന മണവാള മാമുനിയുടെ ശിഷ്യനായിരുന്ന കാഞ്ചീപുരത്ത് 1361 മുതൽ 1454 വരെ ജീവിച്ചിരുന്ന [ഹസ്ത്യാദ്രിനാഥൻ]] എന്ന ഭക്തകവി രചിച്ചതാണെന്നും. 1430 ൽ പ്രതിവതി ഭയങ്കര ശ്രീ അനന്താചാര്യൻ എന്നും അണ്ണങ്കരാചാര്യർ എന്നും പ്രതിവതി ഭയങ്കരം അണ്ണങ്കരാചാര്യർ എന്നും അറിയുന്ന രാമാനുജാചാര്യർ  രചിച്ചതാണെന്നും പറയുന്നു.
ആലാപനം
എം.എസ്.സുബ്ബലക്ഷ്മി ആലപിച്ച വെങ്കടേശ സുപ്രഭാതം, ഗ്രാമഫോൺ കമ്പനി പുറത്തിറക്കിയത് 1963ലാണ്. ഇതിൽ 70 ശ്ളോകങ്ങളാണ് ഉള്ളത്. ഏറ്റവും കൂടുതൽ പ്രചാരത്തിലുള്ളതും ഇതാണ്.ഈ പതിപ്പിന്റെ ശബ്ദകാസറ്റുകളാണ് എച്ച് എം വി വിറ്റുകൊണ്ടിരിക്കുന്നത്.
തെക്കേഇന്ത്യയിലെ ഒരു പ്രശസ്ത ഗ്രാമഫോൺ കമ്പനി എം.എൽ.വസന്തകുമാരിയുടെ ശബ്ദത്തിൽ റെക്കോഡ് ചെയ്യാൻ ശ്രമിച്ചെങ്കിലും എം.എസ്.സുബ്ബലക്ഷിയേക്കാൾ നന്നാവില്ലെന്നു പറഞ്ഞ് ഒഴിയുകയാണ് ഉണ്ടായത്.
അവലംബം
വർഗ്ഗം:ഇന്ത്യൻ സംഗീതം
ഇങ്ക്ലീഷവ്യാകരണം
1869-ൽ പ്രസിദ്ധീകരിച്ച മലയാളം-ഇംഗ്ലീഷ് വ്യാകരണ ഗ്രന്ഥമാണ് ഇങ്ക്ലീഷവ്യാകരണം - Elements Of English Grammar In Malayalam. രചയിതാവിനെക്കുറിച്ചുള്ള വിവരങ്ങൾ ലഭ്യമല്ല. എന്നാൽ, കാലഘട്ടം വെച്ച് ലിസ്റ്റൻ ഗാർത്ത്‌വെയിറ്റ് ആണ് രചയിതാവെന്നു കരുതുന്നു. ബാസൽ മിഷൻ പ്രസിദ്ധീകരിച്ച ഒരു പാഠപുസ്തകമാണിത്. ബാസൽ മിഷന്റെ മംഗലാപുരം പ്രസിലാണ് ഇതു അച്ചടിച്ചിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:മലയാളം അച്ചടിയുടെ ചരിത്രം വർഗ്ഗം:വ്യാകരണഗ്രന്ഥങ്ങൾ
പാറനിരങ്ങൻ
പാറനിരങ്ങന്    Long-billed Pipit എന്നും Brown Rock Pipit എന്നും പേരുണ്ട്. ശാസ്ത്രീയ നാമം Anthus similis എന്നുമാണ്. ഇവയ്ക്ക് ആഫ്രിക്ക, അറേബ്യൻ ഉപഭൂഖണ്ഡം, തെക്കേ ഏഷ്യ എന്നിവിടങ്ങളിൽ ഒരുപാട് ഉപവിഭാഗങ്ങൾ ഉണ്ട്. ഈ പക്ഷി തദ്ദേശവാസിയോ ചെറുദൂരത്തേക്ക് ദേശാടനം നടത്തുന്നവയോ ആണ്.
വിവരണം
ഇടത്തരം വലിയ പക്ഷിയാണ്. 16-17.5 സെ.മീ നീളമുണ്ട്. നിലത്തിരുന്നാൾ പെട്ടെന്ന് തിരിച്ചറിയാൻ പറ്റില്ല. മുകൾവശം ചരനിറം കലർന്ന തവിട്ടുനിറമാണ്. വെള്ളയോ മങ്ങിയ വയ്ക്കോലിന്റെ നിറമാണ് അടിവശത്തിന്.
പ്രജനനം
വൃത്താകൃതിയിലുള്ള കൂട്, ചെരിവുള്ള പാറകളിലോ ചെടികൾക്കിടയിൽ തുറന്ന സ്ഥലത്താണ് ഉണ്ടാക്കുന്നത്. 2-4 മുട്ടകളിടും.
അവലംബം
വർഗ്ഗം:കേരളത്തിലെ പക്ഷികൾ
കിക്കി ഒമേയിലി
ഒരു നൈജീരിയൻ നടിയാണ് എൻകിരുക 'കിക്കി' ഒമേലി. ലെക്കി വൈവ്സ് എന്ന ടെലിവിഷൻ പരമ്പരയിലെ ലൗട്ടെ എന്ന കഥാപാത്രത്തിലൂടെ പ്രശസ്തയായ അവർ 2015 ലെ ക്രൈം കേപ്പർ, ഗ്ബോമോ ജിബോമോ എക്സ്പ്രസ്, ഗിദിയോൻ ഒകെയ്ക്കൊപ്പം ബ്ലെസിംഗ് എന്ന കഥാപാത്രത്തിനും പ്രശസ്തയാണ്.
മുൻകാലജീവിതം
ലാഗോസിൽ ജനിച്ച ഒമേലി, ചാൾസിന്റെയും മൗറീൻ ഒമീലിയുടെയും നാല് മക്കളിൽ രണ്ടാമത്തേതാണ്. അവർ അനബ്ര സംസ്ഥാനത്തെ നിമോയിൽ നിന്നുള്ള വംശീയ ഇഗ്ബോ ആണ്. ഫസ്റ്റ് ബാങ്ക് നൈജീരിയയിൽ ബാങ്കറായിരുന്ന അവരുടെ പിതാവ് ചാൾസ് ജനറൽ മാനേജരായി വിരമിച്ചു. അമ്മ മൗറീൻ നൈജീരിയയിലെ ഒയോ സ്റ്റേറ്റിലെ ഇബാദാനിലെ ജയിലുകളുടെ കൺട്രോളറായിരുന്നു. ഒമേലി തന്റെ പ്രൈമറി, സെക്കൻഡറി സ്കൂൾ വർഷങ്ങളിൽ സ്റ്റേജ് നാടകങ്ങൾ അവതരിപ്പിക്കാൻ തുടങ്ങി. അവർ നാടക ക്ലബ്ബിൽ അംഗമായിരുന്നതിനാൽ യൂണിവേഴ്സിറ്റിയിൽ പ്രവേശിച്ചപ്പോൾ ഇത് തുടർന്നു. കൂടാതെ വിവിധ നിർമ്മാണങ്ങളിൽ അഭിനയിക്കുകയും നിരവധി നാടക മത്സരങ്ങളിൽ പങ്കെടുക്കുകയും ചെയ്തു. 2006 ൽ, ലാഗോസ് സർവകലാശാലയിലെ കോളേജ് ഓഫ് മെഡിസിനിൽ നിന്ന് അവർ മെഡിക്കൽ ബിരുദം നേടി.
കരിയർ
2011 ൽ ഒമേലി ഓഡിഷനിൽ പങ്കെടുക്കുകയും "ബിഹൈൻഡ് ദി സ്മൈൽ" എന്ന ടിവി പരമ്പരയിൽ ഡെബി എന്ന വേഷം നേടുകയും ചെയ്തു. 2012 ൽ, "ബിഹൈൻഡ് ദി സ്മൈൽ" എന്ന സിനിമയുടെ സംവിധായകൻ തുണ്ടെ ഒലായോയുമായി ചേർന്ന്, തന്റെ ആദ്യ ഫീച്ചർ ഫിലിം "മാര്യേഡ് ബട്ട് ലിവിംഗ് സിംഗിൾ" ൽ അഭിനയിച്ചു. അവിടെ ഫങ്ക് അക്കിൻഡെലെ, ജോസഫ് ബെഞ്ചമിൻ, ഫെമി ബ്രൈനാർഡ്, ജോക്ക് സിൽവ എന്നിവരോടൊപ്പം പ്രവർത്തിച്ചു. "ദി വാലി ബിറ്റ്വീൻ", "NREREA Watch", "Lekki Wives", "Gidi Culture" എന്നിവയുൾപ്പെടെ നിരവധി ടിവി പരമ്പരകളിൽ ഒമേലിക്ക് വേഷങ്ങളുണ്ട്.
അഭിനയ വേഷങ്ങൾക്ക് പുറമെ, 2011 ൽ ഒമേലി ഡാൻസ് റിയാലിറ്റി ടിവി ഷോയായ ഒരു കോഗ എന്റർടൈൻമെന്റ് പ്രൊഡക്ഷൻ "ഡാൻസ് 234", അവതരിപ്പിച്ചു. സ്മൂത്ത് എഫ്‌എമ്മിന്റെ സാറ്റർഡേ മോർണിങ് റേഡിയോ ഷോയായ "ബാലൻസിംഗ് ലൈഫ്" എന്ന പേരിൽ ആരോഗ്യ വിഭാഗത്തിനും ഒമേലി ആതിഥേയത്വം വഹിക്കുകയും ഓൺലൈൻ ബ്ലോഗുകളിൽ നിരവധി ലേഖനങ്ങൾ എഴുതുകയും ചെയ്യുന്നു.
കിക്കി ഒമേലി വിവിധ പരിപാടികൾ "എംസീസ്" ചെയ്യുകയും 2009 ൽ എൽജി, എംടിഎൻ വേൾഡ് കപ്പ് കൗണ്ട്ഡൗൺ പ്രോഗ്രാം എന്നിവയുൾപ്പെടെയുള്ള പ്രോജക്റ്റുകൾക്കായി വോയ്സ് ഓവർ ചെയ്യുകയും ചെയ്തിട്ടുണ്ട്.
2013 ആഗസ്റ്റിൽ, ലെക്കി വൈവ്സ് രണ്ടാം സീസണിൽ പുതുക്കുമെന്ന് പ്രഖ്യാപിക്കപ്പെട്ടു. കൂടാതെ ലൊവെറ്റെയുടെ വേഷം ആവർത്തിക്കാൻ ഒമേലിയുടെ കരാർ പുതുക്കുകയും ചെയ്തു.
അവലംബം
വർഗ്ഗം:നൈജീരിയൻ ചലച്ചിത്രനടികൾ
പി.ടി. ചാക്കോ (സാഹിത്യകാരൻ)
പ്രമുഖ ദൈവ ശാസ്ത്രജ്ഞനും എഴുത്തുകാരനുമായിരുന്നു '''പ്രൊഫ. പി.ടി. ചാക്കോ''' (28 ജൂൺ 1923 - 04 ജൂലൈ 2013). കേരള സാഹിത്യ അക്കാദമി സമഗ്ര സംഭാവനക്കുള്ള പുരസ്കാരം നൽകി ആദരിച്ചിട്ടുണ്ട്. തത്ത്വശാസ്ത്രം, ക്രൈസ്തവ ദൈവശാസ്ത്രം തുടങ്ങിയ വിഷയങ്ങളിൽ മുപ്പതോളം ഗ്രന്ഥങ്ങൾ രചിച്ചിട്ടുണ്ട്. ആത്മീയതയെയും തത്ത്വചിന്തയെയും സമന്വയിപ്പിച്ചുള്ള രചനാ ശൈലിയായിരുന്നു അദ്ദേഹത്തിന്റേത്.
ജീവിതരേഖ
ഇടുക്കി ജില്ലയിലെ തൊടുപുഴ കാളിയാറിൽ തെന്നത്തൂർ കല്ലറയ്ക്കൽ കുര്യാക്കോസിന്റെയും മറിയത്തിന്റെയും മകനാണ്. ചങ്ങനാശേരി എസ്ബി കോളേജിൽ നിന്ന് ഇന്റർമീഡിയറ്റ്, തൃശ്ശിനാപ്പിള്ളി സെന്റ് ജോസഫ് കോളേജിൽനിന്ന് സാമ്പത്തികശാസ്ത്രത്തിൽ ബിഎ ഓണേഴ്സ്, ഭഗൽപുർ സർവകലാശാലയിൽനിന്ന് ഇംഗ്ലീഷ് സാഹിത്യത്തിൽ ഒന്നാം റാങ്കോടെ എംഎ, ബെൽജിയം ലുവൈൻ സർവകലാശാലയിൽനിന്ന് ബി.ഫിൽ, എൽഎസ്എസ്പി ബിരുദങ്ങൾ എന്നിവ നേടി. ബൽജിയത്തിലെ ലുവൈൻ സർവകലാശാലയിൽ നിന്ന് തത്ത്വശാസ്ത്രത്തിലും പിന്നീട് ദൈവശാസ്ത്രത്തിലും ഉന്നതബിരുദം നേടി. 1956-ൽ ലുവൈനിൽ പഠിക്കുമ്പോൾ വാഹനാപകടത്തിൽ ഒരു കാൽ നഷ്ടപ്പെട്ടു. പാരീസിലെ കത്തോലിക്കാ സർവകലാശാലയിൽ നിന്ന് ദൈവശാസ്ത്രം പഠിച്ചു.
സീറോ മലബാർ സഭയിലെ ആരാധനാക്രമ നവീകരണം വിവാദമായപ്പോൾ ലിറ്റർജിക്കൽ ആക്ഷൻ കമ്മിറ്റി എന്ന പേരിൽ രൂപംകൊണ്ട സംഘടനയുടെ അധ്യക്ഷനായി പ്രവർത്തിച്ചു. ദൈവശാസ്ത്രവും തത്ത്വശാസ്ത്രവും നവീകരിക്കപ്പെടണമെന്ന് വാദിച്ചിരുന്നു. കേരള തിയോളജിക്കൽ ഫോറം, കേരള ദാർശനിക സമിതി തുടങ്ങിയവയുടെ സ്ഥാപകാംഗമാണ്.
ഹൃദയാഘാതത്തെത്തുടർന്ന് 2013 ജൂലൈ 4നു എറണാകുളത്ത് വച്ചായിരുന്നു അദ്ദേഹത്തിന്റെ മരണം.
നിലപാടുകൾ
പുരോഹിതന്മാരുടെ മേഖലകളായി കരുതപ്പെട്ടിരുന്ന ദർശനവും ദൈവശാസ്ത്രവും പഠിക്കാൻ അൽമായനായ താൻ തുനിഞ്ഞത് ഏതെങ്കിലും സെമിനാരിയിലെ ജോലി പ്രതീക്ഷിച്ചല്ലായിരുന്നെന്നും തന്റെ ആത്മീയ-കുടുംബപശ്ചാത്തലങ്ങൾ ആ വിഷയങ്ങളിൽ ആഴത്തിൽ പഠനം നടത്താനുള്ള താത്പര്യം സൃഷ്ടിച്ചതു കൊണ്ടായിരുന്നെന്നും ചാക്കോ പറഞ്ഞിട്ടുണ്ട്. സാഹിത്യദർശനവും സംസ്കാരവുമായി ബന്ധപ്പെട്ട വിഷയങ്ങളിലായിരുന്നു അദ്ദേഹത്തിന്റെ കൃതികളിൽ ഏറെയും. ക്രൈസ്തവവിശ്വാസവും സാഹിത്യവുമായി അടുത്തു ബന്ധം പുലർത്തേണ്ടതിന്റെ ആവശ്യകതയിൽ അദ്ദേഹം വിശ്വസിച്ചിരുന്നു. സാഹിത്യസാംസ്കാരിക മേഖലകളിൽ കേരളക്രൈസ്തവർ പിന്നാക്കമാകുന്നുവെന്ന ചിന്ത അദ്ദേഹത്തെ ദുഃഖിതനാക്കിയിരുന്നു. "സഭയിലെ പല തെറ്റായ പ്രവണതകളെയും ന്യായവും വ്യക്തവുമായ കാര്യകാരണങ്ങൾ നിരത്തി വിമർശിക്കുന്ന വൈജ്ഞാനികനും ദാർശികനും" എന്ന്, മലയാളത്തിലെ പ്രമുഖകത്തോലിക്കാ വാരികയായ സത്യദീപത്തിന്റെ പത്രാധിപർ, കുര്യാക്കോസ് മുണ്ടാടൻ അദ്ദേഹത്തെ വിശേഷിപ്പിക്കുന്നു. യുക്തിയെ മൊഴിചൊല്ലിയുള്ള, കേവലം വൈകാരികമായ സുവിശേഷപ്രസംഗങ്ങളേയും ധ്യാനങ്ങളേയും എതിർത്തിരുന്ന അദ്ദേഹം, പൗരോഹിത്യത്തിന്റെ ലോകവ്യഗ്രതയുടേയും വിമർശകനായിരുന്നു. "സുവിശേഷം പ്രസംഗിക്കേണ്ടവർ കെട്ടിടം പണിക്കു മേൽനോട്ടം വഹിച്ചാൽ അതിലെന്ത് ആത്മീയത" എന്നായിരുന്നു അദ്ദേഹത്തിന്റെ നിലപാട്.
ശൈഖ് അൻസാരി അവാർഡ്
നടുവിൽ|ലഘുചിത്രം|253x253ബിന്ദു|SHEIKH ABDULLA IBRAHIM AL ANSARI 'വിദ്യാഭ്യാസത്തിലൂടെ സാമൂഹ്യസമത്വം, സംസ്‌കാര ത്തിലൂടെ കൂട്ടുജീവിതം' എന്ന ദൗത്യത്തോടെ 33 വർഷമായി പ്രവർത്തിക്കുന്ന ദയാപുരം വിദ്യാഭ്യാസ സാംസ്‌കാരിക കേന്ദ്രം, പ്രമുഖ പണ്ഡിതനും മനുഷ്യസ്‌നേഹിയും സ്ഥാപനത്തിൻറെ പ്രചോദനവുമായ ശൈഖ് അൻസാരിയുടെ ഓർമയ്ക്കായി ഏർപ്പെടുത്തിയ ശൈഖ് അൻസാരി അവാർഡ്
പി.ടി. ചാക്കോ (സാഹിത്യകാരൻ)
നുറുങ്ങുകൾ
വലിയൊരു ഗ്രന്ഥശേഖരത്തിന്റെ ഉടമയായിരുന്നു ചാക്കോ. 1956-ൽ ബെൽജിയത്തിലെ ലുവൈനിൽ വിദ്യാർത്ഥിയായിരിക്കെ വാഹനാപകടത്തിൽ ഒരു കാൽ നഷ്ടപ്പെട്ട അദ്ദേഹം തനിക്കു നഷ്ടപരിഹാരമായി കിട്ടിയ വൻതുകയത്രയും പുസ്തകങ്ങൾ വാങ്ങാൻ ചിലവഴിച്ചു.
ശൈഖ് അൻസാരി അവാർഡ്
അനാഥശാക്തീകരണം,സാമൂഹ്യനീതി,ദളിത്-ആദിവാസിവിഭാഗങ്ങളുടെഉന്നമനം, സാമുദായികസൗഹാർദ്ദം,സമാധാനപ്രവർത്തനങ്ങൾ, പരിസ്ഥിതിസംരക്ഷണം, കാരുണ്യപ്രവർത്തന ങ്ങൾ തുടങ്ങിയ മേഖലകളിൽ ആത്മാർത്ഥവും ഫലപ്രദവുമായ പ്രവർത്തനങ്ങൾ നടത്തിവരുന്ന സ്ഥാപനങ്ങളെയും കൂട്ടായ്മകളെയും പ്രസിദ്ധീ കരണങ്ങളെയും ആദരിക്കാനും, അതുവഴി ദയാപുരത്തിൻറെ പ്രവർത്തനമേഖലകളെ പോഷിപ്പിക്കാനും വേണ്ടി ഏർപ്പെടുത്തിയിട്ടുള്ള ഈ പുരസ്‌കാര
പി.ടി. ചാക്കോ (സാഹിത്യകാരൻ)
അവലംബം
വർഗ്ഗം:മലയാള ഗദ്യസാഹിത്യകാരന്മാർ വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:1923-ൽ ജനിച്ചവർ വർഗ്ഗം:ജൂൺ 23-ന് ജനിച്ചവർ വർഗ്ഗം:2013-ൽ മരിച്ചവർ വർഗ്ഗം:ജൂലൈ 4-ന് മരിച്ചവർ വർഗ്ഗം:മലയാളം എഴുത്തുകാർ വർഗ്ഗം:ഇടുക്കി ജില്ലയിൽ ജനിച്ചവർ
ശൈഖ് അൻസാരി അവാർഡ്
വർഗ്ഗം:പുരസ്കാരങ്ങൾ
എതെൽ ടർണർ‌
എതെൽ ടർണർ (ജീവിതകാലം : 25 ജനുവരി 1873 – 8 ഏപ്രിൽ 1958) ഒരു ഇംഗ്ലണ്ടിൽ ജനിച്ച ആസ്ട്രേലിയൻ നോവലിസ്റ്റും കുട്ടികളുടെ കഥാകാരിയുമായിരുന്നു.
എതെൽ മേരി ബർവെൽ എന്ന പേരിൽ ഇംഗ്ലണ്ടിലെ ഡോൺകാസ്റ്ററിൽ 1873 ജനുവരി 25 നാണ് എതെൽ ജനിച്ചത്. അവർക്ക് രണ്ടു വയസുമാത്ര പ്രായമുണ്ടായിരുന്നപ്പോൾ മാതാവ് സാറ ജെയിൻ ബർവെലിനെയും രണ്ടു പെൺകുട്ടികളെയും (എതെൽ, ലിലിയൻ) തനിച്ചാക്കി പിതാവ് മരണപ്പെടുകയും ചെയ്തു. ഒരു വർഷത്തിനും ശേഷം സാറ ജെയിൻ, തന്നേക്കാൾ 20 വയസ് കൂടുതലുള്ളതും 6 കുട്ടികളുടെ പിതാവുമായിരുന്ന ഹെൻട്രി ടർണറെ വിവാഹം കഴിച്ചു. സാറ ജെയിനും ഹെൻട്രിയ്ക്കും ചേർന്ന് റോസ് എന്ന പേരിൽ ഒരു മകൾ കൂടിയുണ്ട്. ഹെൻട്രി ടർണർ പെട്ടെന്നു പെട്ടെന്നു മരിക്കുകയും സാറാ ജെയിനും 9 കുട്ടികയും ജീവിക്കാൻ ബുദ്ധിമുട്ടുകയും ചെയ്തു. 1879 ൽ സാറ ജെയിൻ എതെൽ, ലിലിയൻ, റോസ് എന്നീ കുട്ടികളുമായി ആസ്ട്രേലിയയ്ക്കു പോകുകുയും രണ്ടു വർഷങ്ങൾക്കുള്ളിൽ ചാൾസ് കോപ്പ് എന്നയാളെ വിവാഹം കഴിക്കുകയും ചെയ്തു. അവർക്ക് രണ്ടുപേർക്കുമായി റെക്സ് എന്ന പേരിൽ ഒരു പുത്രനുണ്ട്. എതെൽ ടർണർ വിദ്യാഭ്യാസം ചെയ്തത് പഡ്ഡിങ്ടൺ പബ്ലിക് സ്കൂളിലും സിഡ്‍നി ഗേൾസ് ഹൈസ്കൂളിലുമായിരുന്നു.
അവലംബം
വർഗ്ഗം:ഓസ്ട്രേലിയൻ എഴുത്തുക്കാർ വർഗ്ഗം:സ്ത്രീകൾ വർഗ്ഗം:1873-ൽ ജനിച്ചവർ വർഗ്ഗം:ജനുവരി 25-ന് ജനിച്ചവർ വർഗ്ഗം:1958-ൽ മരിച്ചവർ വർഗ്ഗം:ഏപ്രിൽ 8-ന് മരിച്ചവർ
പൊൻകുന്നം ദാമോദരൻ
കവിത, നോവൽ, നാടകം, സാഹിത്യനിരൂപണം, ഗാനരചന തുടങ്ങിയ മേഖലകളിൽ വ്യക്തിമുദ്ര പതിപ്പിച്ച മലയാള സാഹിത്യകാരനാണു് പൊൻകുന്നം ദാമോദരൻ. കാലാതിവർത്തിയായ സാഹിത്യ സൃഷ്ടികൾക്ക് ജന്മം കൊടുത്ത എഴുത്തുകാരനായിരുന്നു അദ്ദേഹം.
ജീവിത രേഖ
1915 നവംബർ 25-ന് കോട്ടയം ജില്ലയിലെ പൊൻകുന്നം എന്ന ഗ്രാമത്തിൽ ജനിച്ചു.
സംസ്കൃതത്തിലും മലയാളത്തിലും വിദ്വാൻ പരീക്ഷയും ആയുർവേദത്തിൽ ശാസ്ത്രിപരീക്ഷയും ജയിച്ചു. പിന്നീട് സ്കൂളിൽ മലയാളം അദ്ധ്യാപകനായി ജോലി നോക്കി. അവിഭക്ത കമ്മ്യൂണിസ്റ്റ് പാർട്ടിയിലും, പാർടി പിളർന്നപ്പോൾ സി പി ഐ (എം)- ലും പിന്നീട് സി പി ഐ-ലും പ്രവർത്തിച്ചു. പുരോഗമന സാഹിത്യപ്രസ്ഥാനത്തിൽസജീവമായിരുന്നു.
പ്രശസ്ത എഴുത്തുകാരായ എം.ഡി. രത്നമ്മ, എം.ഡി. രാജേന്ദ്രൻ, എം.ഡി. അജയഘോഷ്, എം.ഡി. ചന്ദ്രമോഹൻ എന്നിവർ ഇദ്ദേഹത്തിന്റെ മക്കളാണു്.
എം.ഡി. രാജേന്ദ്രന്റെ സംഗീതസംവിധാനത്തിൽ മധു ബാലകൃഷ്ണനും ബിജു നാരായണനും ചേർന്നു ദാമോദരന്റെ "ജനഗണമന പാടുമ്പോൾ" എന്ന കവിത ആലപിച്ചിട്ടുണ്ട്.
പ്രധാന കൃതികൾ
തന്റെ കൃതികളിലൂടെ സമകാലിക സാമൂഹിക സമസ്യകൾ ശക്തമായി ആവിഷ്കരിക്കുവാനാണ് പൊൻകുന്നം ദാമോദരൻ ശ്രമിച്ചിരുന്നതു്.
കവിത
മലയാള കവിതയിൽ കാല്പനികതയുടെ വസന്തം നിറഞ്ഞുനിന്ന കാലത്താണ് ദാമോദരൻ കവിതാരചന ആരംഭിച്ചത്. തന്റെ കൃതികളിലൂടെ സമകാലിക സാമൂഹിക സമസ്യകൾ ശക്തമായി ആവിഷ്കരിക്കുവാനാണു് പൊൻകുന്നം ദാമോദരൻ ശ്രമിച്ചതു്. കാല്പനികതയുടെ വികാരാംശത്തെ മൂർത്ത ജീവിതവുമായി സമന്വയിപ്പിക്കുന്നതിൽ ഇദ്ദേഹം വിജയിച്ചു.
നാടകം
നാടകകൃത്ത് എന്ന നിലയിലും തന്റെ സാന്നിദ്ധ്യമറിയിച്ചിട്ടുണ്ട്. പൗരോഹിത്യത്തിനും യാഥാസ്ഥിതികത്വത്തിനും എതിരെ പോരാടി പുതിയ സമൂഹത്തെ സൃഷ്ടിക്കാൻ ശ്രമിക്കുന്ന വീറുള്ള മനുഷ്യരുടെ കഥകളാണ് ദാമദോരൻ തന്റെ നാടകങ്ങളിലൂടെ അവതരിപ്പിക്കുന്നത്.
മരണാനന്തര വിവാദം
പൊൻകുന്നം ദാമോദരൻ ചെറുകാടിന്റെ "നമ്മളൊന്ന്" എന്ന നാടകത്തിനു വേണ്ടി രചിച്ച 'പച്ചപ്പനം തത്തേ' എന്നഗാനം "നോട്ടം" എന്ന ചിത്രത്തിൽ സംഗീതം മാറ്റി ഉപയോഗിച്ചതു വിവാദമായി.പകർപ്പവകാശലംഘനത്തെ കുറിച്ച് പൊൻകുന്നം ദാമോദരന്റെ മകൻ എം.ഡി. ചന്ദ്രമോഹൻ പരാതിപ്പെട്ടിരുന്നു. . മൂലരചനയുടെ സംഗീതം നിർവഹിച്ചിരുന്നതു എം.എസ്‌. ബാബുരാജും ശിവദാസനും ആയിരുന്നു.
പുരസ്കാരം
മരണാനന്തര ബഹുമതിയായി 'പച്ചപ്പനം തത്തേ' എന്ന ഗാനത്തിനു 2005-ലെ ഏറ്റവും നല്ല ഗാനരചയിതാവിനുള്ള സംസ്ഥാന അവാർഡ് ലഭിച്ചു.
അവലംബം
വർഗ്ഗം:മലയാളനാടക ഗാനരചയിതാക്കൾ
ഉമർ ഖാളി (റ)
വെളിയങ്കോട് ഉമർ ഖാസി
സെൽമർ അഷ്ഹെയിം
ബെർലിൻ സ്വദേശിയായ ഒരു ജർമ്മൻ ഗൈനക്കോളജിസ്റ്റായിരുന്നു സെൽമർ അഷൈം (ജീവിതകാലം: 4 ഒക്ടോബർ 1878 - 15 ഫെബ്രുവരി 1965). ഇംഗ്ലീഷ്:Selmar Aschheim
ഒരു യഹൂദ കുടുംബത്തിൽ ജനിച്ച അദ്ദേഹം 1902-ൽ ഫ്രീബർഗിൽ വൈദ്യശാസ്ത്രത്തിൽ ഡോക്ടറേറ്റ് നേടുകയും, പിന്നീട് ബെർലിൻ ചാരിറ്റിലെ യൂണിവേഴ്‌സിറ്റേറ്റ്‌സ്-ഫ്രൗൻക്ലിനിക്കിന്റെ ലബോറട്ടറിയുടെ ഡയറക്ടറായി നിയമിക്കപ്പെടുകയും ചെയ്തു. 1930-ൽ ബെർലിൻ സർവ്വകലാശാലയിൽ ഗൈനക്കോളജിയിൽ ബയോളജിക്കൽ റിസർച്ച് ചെയർ ആയി അഷൈം എത്തി. 1933-ൽ അദ്ദേഹം നാസി ജർമ്മനിയിൽ നിന്ന് പലായനം ചെയ്ത് പാരീസിലേക്ക് മാറുകയും, അവിടെ ഹോപ്പിറ്റൽ ബ്യൂജോണിൽ മെഡിക്കൽ ഗവേഷണത്തിലേർപ്പെടുകയും ചെയ്തു.
ഗൈനക്കോളജിക്കൽ ഹിസ്റ്റോളജി, ഹോർമോൺ ഗവേഷണം എന്നിവയുമായി ബന്ധപ്പെട്ട ഒരു സ്പെഷ്യലിസ്റ്റായിരുന്നു ആഷ്ഹൈം. 1928-ൽ എൻഡോക്രൈനോളജിസ്റ്റ് ബെർണാർഡ് സോണ്ടെക്കിനൊപ്പം (1891-1966), ഗർഭിണികളുടെ മൂത്രത്തിൽ കണ്ടെത്തിയ ഹ്യൂമൻ കോറിയോണിക് ഗോണഡോട്രോപിൻ (എച്ച്സിജി) എന്നറിയപ്പെടുന്ന ഗോണഡോട്രോപിക് ഹോർമോണിനെ അദ്ദേഹം വേർതിരിച്ചു. അവരുടെ ഗവേഷണത്തിൽ നിന്ന് ഗർഭധാരണത്തിനായുള്ള "Aschheim-Zondek ടെസ്റ്റ്" സൃഷ്ടിച്ചു, അതിൽ രോഗിയുടെ മൂത്രം പക്വതയില്ലാത്ത ലബോറട്ടറി മൗസിലേക്ക് കുത്തിവയ്ക്കുന്നത് ഉൾപ്പെടുന്നു. എലി ഒരു ഈസ്ട്രസ് പ്രതികരണം പ്രദർശിപ്പിച്ചാൽ, അത് ഗർഭത്തിൻറെ ഒരു നല്ല സൂചനയെ പ്രതിനിധീകരിക്കുന്നു.
രണ്ട് ഡോക്ടർമാരും ഹോർമോണിന്റെ കണ്ടെത്തലുകൾ ദാസ് ഹോർമോൺ ഡെസ് ഹൈപ്പോഫൈസെൻവോർഡർമാറ്റൻ എന്ന കൃതിയിൽ പ്രസിദ്ധീകരിച്ചു. ഗോണഡോട്രോഫിൻ ഉത്പാദിപ്പിക്കുന്നത് ആന്റീരിയർ പിറ്റ്യൂട്ടറി ഗ്രന്ഥിയാണെന്ന് അക്കാലത്ത് അവർ വിശ്വസിച്ചിരുന്നു, എന്നിരുന്നാലും 1940 കളിലെ കൂടുതൽ ഗവേഷണം, ഹോർമോണിന്റെ വികാസത്തിന് മറുപിള്ള ഉത്തരവാദിയാണെന്ന് തെളിയിച്ചു.
മിർസ ഫഖ്രു
അവസാനത്തെ മുഗൾ ചക്രവർത്തിയായിരുന്ന ബഹാദൂർ ഷാ സഫറിന്റെ രണ്ടാമത്തെ പുത്രനായിരുന്നു മിർസ ഫഖ്രു എന്ന മിർസ ഗുലാം ഫഖ്രുദ്ദീൻ (ജീവിതകാലം: 1818 - 1856). പ്രശസ്തനായ ഒരു കവിയും ചരിത്രകാരനുമായിരുന്നു ഇദ്ദേഹം. ബഹദൂർഷാ സഫറിനുശേഷം മുഗൾ ചക്രവർത്തിസ്ഥാനത്തേക്ക് ഏറ്റവും സാദ്ധ്യത കൽപ്പിക്കപ്പെട്ടിരുന്ന രാജകുമാരനായിരുന്നു ഇദ്ദേഹം. ചക്രവർത്തിസ്ഥാനത്തേക്ക് ബ്രിട്ടീഷുകാരുടെ പിന്തുണ ഫഖ്രുവിനുണ്ടായിരുന്നെങ്കിലും പിതാവിന് അതിനോട് താൽപര്യമുണ്ടായിരുന്നില്ല.
ചക്രവർത്തിസ്ഥാനത്തേക്കുള്ള നീക്കങ്ങൾ
സഫറിന്റെ മൂത്ത പുത്രനായിരുന്ന മിർസ ദാര ബഖ്ത് 1849-ൽ പനിമൂലം മരിച്ചപ്പോൾ മിർസ ഫഖ്രു, സഫറിന്റെ അനന്തരാവകാശിയാകുമെന്നാണ് പൊതുവേ കരുതപ്പെട്ടിരുന്നത്. ഡെൽഹിയിൽ അന്ന് മേൽക്കോയ്മയുണ്ടായിരുന്ന ബ്രിട്ടീഷുകാരും മിർസ ഫഖ്രുവിനെ പിൻഗാമിയാക്കുന്നതിനാണ് താൽപര്യപ്പെട്ടിരുന്നത്. സഫറിന്റെ ഏറ്റവും പ്രിയപ്പെട്ട ഭാര്യയായിരുന്ന സീനത്ത് മഹലിന്റെ സ്വാധീനം മൂലം കിരീടാവകാശം മിർസ ഫഖ്രുവിന് നൽകാതിരിക്കാനും പകരം സീനത്തിന്റെ പുത്രനും സഫറിന്റെ ആണ്മക്കളിൽ പതിനഞ്ചാമനും ചെറുപ്രായക്കാരനുമായിരുന്ന മിർസ ജവാൻ ബഖ്തിനെ അവകാശിയാക്കാനുമാണ് അദ്ദേഹത്തിന് താൽപര്യമുണ്ടായിരുന്നത്.
ഗൊനെപ്റ്റെറിക്സ് ക്ലിയോപാട്ര
രൂപഭാവം
50–70 mm (2.0-2.8 in) ചിറകുവിസ്താരമുള്ള ഗൊനെപ്റ്റെറിക്സ് ക്ലിയോപാട്ര ഒരു ഇടത്തരം ബട്ടർഫ്ളൈയും സെക്ഷ്വൽ ഡൈമോർഫിക് സ്പീഷീസും ആണ്. പെൺ ശലഭങ്ങൾക്ക് ഇളം മഞ്ഞ അല്ലെങ്കിൽ പച്ചകലർന്ന ചിറകുകളുണ്ട്. ആൺ ശലഭങ്ങളുടെ ചിറകുകൾക്ക് ഇരുണ്ട മഞ്ഞനിറവും, ചിറകുകളുടെ മുൻ‌വശത്ത് ഓറഞ്ച് അടയാളങ്ങളും കാണപ്പെടുന്നു. രണ്ട് വിഭാഗക്കാരുടേയും മുൻ‌വശചിറകിന്റെ അഗ്രഭാഗത്ത് ഒരു ഹുക്കും ഓരോചിറകിന്റെയും മധ്യഭാഗത്ത്, ബ്രൌൺ നിറത്തിലുള്ള കുത്തുകളും കാണപ്പെടുന്നു. ചിറകുകളുടെ അടിവശത്ത് പച്ചനിറവും മഞ്ഞ നിറവുമായിരിക്കും.
വിതരണം
ഈ സ്പീഷിസ് മെഡിറ്റനേറിയൻദേശത്തെ (തെക്കൻ യൂറോപ്പിലും, അനാറ്റോലിയ,വടക്കേ ആഫ്രിക്ക) എന്നീ പ്രദേശങ്ങളിലും കാണപ്പെടുന്നു.
മിർസ ഫഖ്രു
ചക്രവർത്തിസ്ഥാനത്തേക്കുള്ള നീക്കങ്ങൾ
സഫറിന്റെ അവഗണന മനസ്സിലാക്കിയ മിർസ ഫഖ്രു ഇംഗ്ലീഷ് പഠനമാരംഭിക്കുകയും, തന്റെ ബ്രിട്ടീഷ് അനുകൂലിയായ ഭാര്യാപിതാവ് മിർസ ഇലാഹി ബഖ്ഷുമൊത്ത് ബ്രിട്ടീഷ് റെസിഡന്റ് തോമസ് മെറ്റ്കാഫുമായും ഡെൽഹിയിലെ മറ്റു മുതിർന്ന ബ്രിട്ടീഷ് സൈനികരുമായും ബന്ധം സ്ഥാപിക്കാനാരംഭിച്ചിരുന്നു. 1852 ജനുവരിയിൽ മെറ്റ്കാഫ്, വടക്കുപടിഞ്ഞാറൻ പ്രവിശ്യകളുടെ ലെഫ്റ്റനന്റ് ഗവർണറായിരുന്ന ജെയിംസ് തോമാസൺ, ഗവർണർ ജനറലിന്റെ വിദേശകാര്യ സെക്രട്ടറിയായിരുന്ന ഹെൻറി എലിയറ്റ് എന്നിവരുമായി ചർച്ചകൾ നടത്തി ഒരു രഹസ്യധാരണയുണ്ടാക്കി. ഈ ധാരണയിലൂടെ, സഫറിന്റെ ഇഷ്ടത്തിനെതിരായി, ഫഖ്രുവിനെ പിൻഗാമിയായി ബ്രിട്ടീഷുകാർ അംഗീകരിച്ചു. ഇതിനുപകരമായി ചെങ്കോട്ട ബ്രിട്ടീഷുകാർക്ക് കൈമാറി മിർസ ഫഖ്രു മെഹ്രോളിയിലേക്ക് മാറണമെന്നും, മുഗൾ ചക്രവർത്തിക്ക് ബ്രിട്ടീഷ് ഗവർണർ ജനറലിനു മുകളിലുള്ള ഔപചാരികനില വെടിഞ്ഞ് തുല്യസ്ഥാനം അംഗീകരിക്കണമെന്നും വ്യവസ്ഥകളുണ്ടായിരുന്നു. ഒന്നരവർഷത്തോളം ചർച്ച ചെയ്താണ് ഈ ധാരണകൾ അംഗീകരിക്കപ്പെട്ടത്.
ഗൊനെപ്റ്റെറിക്സ് ക്ലിയോപാട്ര
ഉപവിഭാഗങ്ങൾ
The species Gonepteryx cleopatra is divided into the following ten subspecies:
മിർസ ഫഖ്രു
ചക്രവർത്തിസ്ഥാനത്തേക്കുള്ള നീക്കങ്ങൾ
ഇതിനെത്തുടർന്ന്, മുഗളരുടെ അഭിമാനസ്തംഭങ്ങളാണ് ഫഖ്രു പണയംവച്ചതെന്ന് അഭിപ്രായപ്പെട്ട ബഹദൂർഷാ സഫർ അയാളെ പ്രഖ്യാപിതശത്രുവാക്കി. ഫഖ്രുവിന് മുഗൾ സഭയിലുണ്ടായിരുന്ന സ്ഥാനമാനങ്ങളും അയാളുടെ ശമ്പളവും അയാൾക്ക് നൽകിയിരുന്ന വീടുകളും സ്ഥലങ്ങളും മറ്റും റദ്ദാക്കുകയും അതെല്ലാം അയാളുടെ ഇളയ സഹോദരൻമാർക്ക് - പ്രധാനമായും രാജകുമാരൻമാരിലെ പ്രധാനപ്പെട്ട ഇംഗ്ലീഷ് വിരോധിയും ആയിരുന്ന മിർസ മുഗളിന് - നൽകുകയും ചെയ്തു.
മരണം
1856-ൽ മിർസ ഫഖ്രു മരിച്ചു. കോളറയായിരുന്നു മരണകാരണം എന്ന് പറയുന്നുണ്ടെങ്കിലും ഇദ്ദേഹത്തെ വിഷം കൊടുത്ത് കൊന്നതാണെന്ന കിംവദന്തികളും കൊട്ടാരത്തിലുണ്ടായിരുന്നു. മിർസ ഫഖ്രുവുമായി ധാരണയുണ്ടാക്കിയ മൂന്നു ബ്രിട്ടീഷുകാരുടെ ദുരൂഹമരണങ്ങൾ ഈ വാദത്തിന് ബലം പകരുകയും ചെയ്യുന്നു.
മിർസ ഫഖ്രുവിന്റെ പുത്രനായ മിർസ അബൂബക്കർ, 1857-ലെ ലഹളക്കാലത്ത് വിമതശിപായിമാരോടൊപ്പം ചേർന്ന് ബ്രിട്ടീഷുകാർക്കെതിര യുദ്ധം ചെയ്തിരുന്നു. ചെങ്കോട്ടയിലെ ഷാ ബുർജ് ആയിരുന്നു മിർസ ഫഖ്രുവിന്റെ താമസസ്ഥലം.
കുറിപ്പുകൾ
വർഗ്ഗം:ബഹാദൂർ ഷാ സഫറിന്റെ പുത്രൻമാർ
കേസരി (മലയാള പത്രം)
ലഘുചിത്രം എ. ബാലകൃഷ്ണപിള്ളയുടെ പത്രാധിപത്യത്തിലും ഉടമസ്ഥതയിലും പ്രസിദ്ധീകരിച്ചിരുന്ന മലയാള പത്രമാണ് കേസരി. താൻ പത്രാധിപരായിരുന്ന പ്രബോധകൻ എന്ന സ്വതന്ത്ര വാരികയുടെ ലൈസൻസ് റദ്ദാക്കിയതോടെ എ. ബാലകൃഷ്ണപിള്ള ആരംഭിച്ച പുതിയ പത്രമാണിത്. പ്രബോധകന്റെ ലൈസൻസ് റദ്ദാക്കുകയും കോടതിയലക്ഷ്യത്തിന് അദ്ദേഹത്തെ ശിക്ഷിക്കുകയും ചെയ്തു. തുടർന്ന് കേസരി വാരികയുടെ ഉടമസ്ഥനായിരുന്ന നാരായണപിള്ളയുമായി ബന്ധപ്പെട്ട് അദ്ദേഹം നടത്തിക്കൊണ്ടിരുന്ന കേസരിയുടെ ലൈസൻസ് കരസ്ഥമാക്കി. സമദർശിയിലൂടെയും പ്രബോധകനിലൂടെയും അധികാര കേന്ദ്രങ്ങൾക്കെതിരെയും അഴിമതിക്കെതിരെയും നടത്തി വന്ന പോരാട്ടം കേസരിയിലൂടെ തുടർന്നു. 1935 വരെ അദ്ദേഹം ഇതു തുടർന്നു. പത്ര നിയമം വീണ്ടും പുതുക്കിയതോടെ പത്രലൈസൻസുകളുടെ കൈമാറ്റം നിരോധിക്കപ്പെട്ടു. പുതിയ നിയമമനുസരിച്ച് ലൈസൻസ് ഫീ ആയിരം രൂപയാക്കി ഉയർത്തി. പരസ്യങ്ങൾ ലഭിക്കാനുള്ള സാധ്യതയുമില്ലായിരുന്നു. പത്രം നഷ്ടത്തിൽ കലാശിച്ചു. മലേഷ്യ, സിംഗപ്പൂർ തുടങ്ങിയ സ്ഥലങ്ങൾ ധനശേഖരണാർത്ഥം സഞ്ചരിച്ചു. പണം പിരിക്കുന്നത് ധാർമ്മികമാവില്ല എന്നു കണ്ട് അതുമായി മുന്നോട്ടു പോയില്ല. പിരിച്ച പണം ദാതാക്കൾക്കു തിരിച്ചയച്ചു കൊടുത്തു. പത്രപ്രവർത്തനം അവസാനിപ്പിച്ചു.
മുഖപ്രസംഗങ്ങൾ
കേസരിയിലെ മുഖപ്രസംഗങ്ങൾ അത്യുജ്ജ്വലങ്ങളായിരുന്നു. തിരുവിതാംകൂറിലെ രാഷ്ടീയ സംഭവങ്ങളോടുള്ള പ്രതികരണമായിരുന്നു അവ. അപൂർവ്വമായി സാഹിത്യ വിഷയങ്ങളും കൈകാര്യം ചെയ്തു. ഇവ സമാഹരിച്ച് പുറത്തിറക്കിയിട്ടുണ്ട്.
അവലംബം
വർഗ്ഗം:പത്ര മാരണ നിയമങ്ങൾ വർഗ്ഗം:പ്രസിദ്ധീകരണം നിലച്ച മലയാളപത്രങ്ങൾ വർഗ്ഗം:നിരോധിച്ച പ്രസിദ്ധീകരണങ്ങൾ
ഉമർ ഖാലിദി
പ്രമുഖ ഇന്ത്യൻ- അമേരിക്കൻ ഗ്രന്ഥകാരനും മുസ്‌ലിം പണ്ഡിതനുമായിരുന്നു ഉമർ ഖാലിദി (മരണം:2010 നവംബർ 29). അമേരിക്കയിലെ മസാചുസെറ്റ് ഇൻസ്റ്റിറ്റ്യൂട്ട് ഓഫ് ടെക്നോളജിയിലെ അദ്ധ്യാപകനായിരുന്നു അദ്ദേഹം. ഇരുപത്തിയഞ്ചിലധികം ഗ്രന്ഥങ്ങളും നിരവധി ഗവേഷണ പ്രബന്ധങ്ങളും പ്രസിദ്ധീകരിച്ചിട്ടുണ്ട് ഉമർ ഖാലിദി. അദ്ദേഹത്തിന്റെ "കാക്കിയും വംശീയ കലാപവും ഇന്ത്യയിൽ: സാമുദായിക കലാപകാലത്തെ സൈന്യവും പോലീസും അർധ സൈനിക വിഭാഗവും" (Khaki and Ethnic Violence in India:Army,Police, and Paramilitary Forces During Communal Riots) എന്ന ഗ്രന്ഥം പ്രശസ്തമാണ്. സച്ചാർ കമ്മിറ്റിക്ക് ആധാരമായ കൃതികളിലൊന്നാണ് ഈ ഗ്രന്ഥം. ഹൈദരാബാദ് സ്വദേശിയായ ഖാലിദി 2010 നവംബറിൽ ബോസ്റ്റണിൽ തന്റെ 57-ആം വയസ്സിൽ ഒരു അപകടത്തിൽ മരണമടയുകയായിരുന്നു. അമേരിക്കയിൽ നിന്ന് ബിരുദാനന്തര ബിരുദവും യൂണിവേഴ്സിറ്റി വെയ്ല്സിൽ നിന്ന് പി.എച്ച്.ഡിയും കരസ്ഥമാക്കിയിട്ടുണ്ട് ഖാലിദി.
കുടുംബം
പിതാവ് ഉസ്മാനിയ സർവകലാശാലയിലെ പ്രൊഫ. അബു നസ്വ്ർ ഖാലിദി. ഭാര്യ നിഗാർ ഖാലിദി. മകൾ അലിയ
പുറം കണ്ണികൾ
വർഗ്ഗം:ഇന്ത്യൻ എഴുത്തുകാർ വർഗ്ഗം:മുസ്ലീം എഴുത്തുകാർ വർഗ്ഗം:2010-ൽ മരിച്ചവർ
മസ്‌ലെനിറ്റ്‌സ
ഒരു കിഴക്കൻ സ്ലാവിക് മത-നാടോടി അവധിക്കാലമാണ് മസ്‌ലെനിറ്റ്‌സ (ബെലാറഷ്യൻ:, റഷ്യൻ: Мaсленица, റുസിൻ: ഫാസെംഗി, ഉക്രേനിയൻ: Масниця ,; ബട്ടർ ലേഡി, ബട്ടർ വീക്ക്, ക്രേപ്പ് വീക്ക്, അല്ലെങ്കിൽ ചീസ്ഫെയർ വീക്ക് എന്നും അറിയപ്പെടുന്നു). സ്ലാവിക് പുരാണത്തിലെ നിരവധി ഘടകങ്ങൾ അതിന്റെ ആചാരത്തിൽ നിലനിർത്തിയിട്ടുണ്ട്. അൻപതു നോമ്പിന് മുമ്പുള്ള അവസാന ആഴ്ചയിൽ അതായത് കിഴക്കൻ ഓർത്തഡോക്സ് പാസ്ചയ്ക്ക് എട്ടാം ആഴ്ചയിൽ ഇത് ആഘോഷിക്കപ്പെടുന്നു.
ഈസ്റ്റർ ആഘോഷിക്കുന്ന തീയതിയെ ആശ്രയിച്ച് എല്ലാ വർഷവും മസ്ലെനിറ്റ്സയുടെ തീയതി മാറുന്നു. ഇത് പടിഞ്ഞാറൻ ക്രിസ്ത്യൻ കാർണിവലിനോട് യോജിക്കുന്നു. ഓർത്തഡോക്സ് നോമ്പുകാലം ബുധനാഴ്ചയ്ക്ക് പകരം ഒരു തിങ്കളാഴ്ചയാണ് ആരംഭിക്കുന്നത്. കൂടാതെ ഈസ്റ്റർ ഓർത്തഡോക്സ് തീയതി പാശ്ചാത്യ ക്രിസ്ത്യൻ തീയതിയിൽ നിന്ന് വളരെ വ്യത്യാസപ്പെട്ടിരിക്കുന്നു. മസ്‌ലെനിറ്റ്‌സ ആഘോഷത്തിന്റെ പരമ്പരാഗത ആട്രിബ്യൂട്ടുകൾ മസ്‌ലെനിറ്റ്‌സയുടെ നോക്കുകുത്തികൾ, കുതിരവലിക്കുന്ന ഹിമവണ്ടിയിലെ സവാരികൾ, ഉത്സവങ്ങൾ എന്നിവയാണ്. റഷ്യക്കാർ പാൻകേക്കുകളും ടോർട്ടിലകളും (മെക്‌സിക്കോക്കാരുടെ ഒരു തരം ചോളദോശ) ബെലാറസ്യരും ഉക്രേനിയക്കാരും കൊഴുക്കട്ടയും ചീസ്കേക്കുകളും ചുടുന്നു.
പാരമ്പര്യങ്ങൾ
A.D. രണ്ടാം നൂറ്റാണ്ടിലെ പുരാവസ്തു തെളിവുകൾ പ്രകാരം അവശേഷിക്കുന്ന ഏറ്റവും പഴയ സ്ലാവിക് അവധിക്കാലമായിരിക്കാം മസ്ലെനിറ്റ്സ. പുറജാതീയ പാരമ്പര്യത്തിലാണ് മസ്‌ലെനിറ്റ്‌സയുടെ ഉത്ഭവം. സ്ലാവിക് പുരാണത്തിൽ, മസ്ലെനിറ്റ്സ ഒരു സൂര്യോത്സവമാണ്. പുരാതന ദേവനായ വോലോസ് ആവിഷ്‌കരിച്ചതും ശൈത്യകാലത്തിന്റെ ആസന്നമായ ആഘോഷവുമാണ്. ക്രൈസ്തവ പാരമ്പര്യത്തിൽ, അൻപതു നോമ്പിന്റെ ആരംഭത്തിന് മുമ്പുള്ള അവസാന ആഴ്ചയാണ് മസ്ലെനിറ്റ്സ.
മസ്ലെനിറ്റ്സയുടെ ആഴ്ചയിൽ, ഓർത്തഡോക്സ് ക്രിസ്ത്യാനികൾക്ക് മാംസം നിരോധിച്ചിരിക്കുന്നു. കൂടാതെ മുട്ട, പാൽ, ചീസ്, മറ്റ് പാൽ ഉൽപന്നങ്ങൾ എന്നിവ അനുവദിക്കുന്ന അവസാന ആഴ്ചയാണ് "ചീസ്-ഫെയർ വീക്ക്" അല്ലെങ്കിൽ "ക്രേപ്പ് വീക്ക്" എന്നതിലേക്ക് നയിക്കുന്നത്. മസ്ലെനിറ്റ്സയുടെ ഏറ്റവും സ്വഭാവഗുണമുള്ള ഭക്ഷണം ഓർത്തഡോക്സ് പാരമ്പര്യം ഇപ്പോഴും അനുവദിച്ചിട്ടുള്ള വെണ്ണ, മുട്ട, പാൽ തുടങ്ങിയ സമ്പന്നമായ ഭക്ഷണങ്ങളിൽ നിന്ന് നിർമ്മിച്ച നേർത്ത പാൻകേക്കുകളോ ക്രേപ്പുകളോ ആയ ബ്ലിനി ആണ്.
പാർട്ടികൾ, മതേതര സംഗീതം, നൃത്തം, ആത്മീയ ജീവിതത്തിൽ നിന്നുള്ള മറ്റ് ശ്രദ്ധ എന്നിവ നോയമ്പ് ഒഴിവാക്കുന്നതിനാൽ കൂടുതൽ പ്രാർത്ഥനാപൂർവ്വവും ശാന്തവും ആത്മപരിശോധനയുമുള്ള നോമ്പുകാലത്ത് ഉചിതമല്ലാത്ത സാമൂഹിക പ്രവർത്തനങ്ങളിൽ പങ്കെടുക്കാനുള്ള അവസാന അവസരത്തെ മസ്ലെനിറ്റ്സ പ്രതിനിധീകരിക്കുന്നു.
ചില പ്രദേശങ്ങളിൽ ഓരോ ദിവസവും മസ്ലെനിറ്റ്സയുടെ പരമ്പരാഗത പ്രവർത്തനം ഉണ്ടായിരുന്നു. “ലേഡി മസ്‌ലെനിറ്റ്‌സ” യുടെ സ്വാഗതം തിങ്കളാഴ്ചയായിരിക്കാം. സമൂഹം വൈക്കോലിൽ നിന്ന് (из соломы) മാസ്‌ലെനിറ്റ്സ പ്രതിമ നിർമ്മിക്കുകയും തുണിക്കഷണങ്ങളാൽ അലങ്കരിച്ചിരിക്കുകയും. കഴുക്കോലിൽ ഉറപ്പിക്കുകയും ചെയ്തിരുന്നു. മുമ്പ് ഇത് കോസ്ട്രോമ എന്നറിയപ്പെട്ടിരുന്നു. ഇതിന് ചുറ്റും പരേഡ് ചെയ്യുന്നു. ആദ്യത്തെ പാൻകേക്കുകൾ നിർമ്മിച്ച് പാവങ്ങൾക്ക് നൽകാം. ചൊവ്വാഴ്ച, നോമ്പുകാലത്തിനുശേഷം വിവാഹം കഴിക്കാൻ യുവാക്കൾ ഒരു പ്രതിശ്രുത വധുവിനെ അന്വേഷിച്ചേക്കാം. ബുധനാഴ്ച മരുമക്കൾക്ക് അമ്മായിയമ്മയെ സന്ദർശിച്ച് പാൻകേക്കുകൾ തയ്യാറാക്കുകയും മറ്റ് അതിഥികളെ ഒരു പാർട്ടിക്ക് ക്ഷണിക്കുകയും ചെയ്യാം. വ്യാഴാഴ്ച ഔട്ട്‌ഡോർ പ്രവർത്തനങ്ങൾക്കായി നീക്കിവച്ചിരിക്കാം. ആളുകൾ ജോലി ഉപേക്ഷിച്ച് സ്ലെഡ്ഡിംഗ്, ഐസ് സ്കേറ്റിംഗ്, സ്നോബോൾ പോരുകൾ, കുതിരവലിക്കുന്ന ഹിമവണ്ടിയിലെ സവാരികൾ എന്നിവയിലൂടെ ദിവസം ചെലവഴിക്കാം. വെള്ളിയാഴ്ച മരുമക്കൾക്ക് അമ്മായിയമ്മമാരെ അത്താഴത്തിന് ക്ഷണിക്കാം. ശനിയാഴ്ച ഒരു നല്ല ബന്ധത്തിനായി പ്രവർത്തിക്കാൻ ഒരു യുവ ഭാര്യ സഹോദരിമാരുമൊത്തുള്ള ഒത്തുചേരലുകൾ നടത്താം.
പുറംകണ്ണികൾ
വർഗ്ഗം:കിഴക്കൻ സ്ലാവുകളുടെ നാടോടി കലണ്ടർ വർഗ്ഗം:ഉക്രേനിയൻ പാരമ്പര്യങ്ങൾ വർഗ്ഗം:റഷ്യൻ നാടോടിക്കഥകൾ
തിഷ്യരക്ഷ
ലഘുചിത്രം|തിഷ്യരക്ഷ സാമ്രാട്ട് അശോകന്റെ മുഖ്യപത്നിയായ അസന്ധിമിത്ര 240CE-ൽ മരിച്ചതിനുശേഷം അവളുടെ പ്രിയപ്പെട്ട വേലക്കാരി തിഷ്യരക്ഷ അശോകനെ പരിപാലിച്ചു. അവളുടെ ചാരുത, നൃത്തം, സൗന്ദര്യം എന്നിവയാൽ അവൾ അശോകനെ ആകർഷിച്ചുവെന്ന് പറയപ്പെടുന്നു. അടുത്തതായി, അശോകൻ അവളെ തന്റെ വെപ്പാട്ടിയാക്കുകയും തിഷ്യരക്ഷയെ മുഖ്യ രാജ്ഞിയായി ഉയർത്തുകയും ചെയ്തുവെന്ന് വിശ്വസിക്കപ്പെടുന്നു.
തിഷ്യരക്ഷയും സാമ്രാട്ട് അശോകനും തമ്മിലുള്ള പ്രായവ്യത്യാസം വളരെ വലുതായിരുന്നു. മഗധ സിംഹാസനത്തിന്റെ അവകാശിയായി കരുതപ്പെടുന്ന അശോകന്റെ പുത്രനായ കുനാലയിൽ - തിഷ്യരക്ഷ ആകർഷിക്കപ്പെട്ടുവെന്ന് വിശ്വസിക്കപ്പെടുന്നു. എന്നിരുന്നാലും, അക്കാലത്തെ രാജ്യത്തിലെ അവളുടെ സ്ഥാനം കാരണം കുനാല അവളെ തന്റെ അമ്മയായി കണക്കാക്കി. തിഷ്യരക്ഷയ്ക്ക് ഈ തിരസ്കരണം അംഗീകരിക്കാൻ കഴിഞ്ഞില്ല, ഇതാണ് തിഷ്യരക്ഷയെ ഏറ്റവും കൂടുതൽ ആകർഷിച്ച കുനാലയെ അവൾ അന്ധനാക്കിയത്.
കുനാലയോടുള്ള തിഷ്യരക്ഷയുടെ ആകർഷണം രണ്ട് ബംഗാളി നോവലുകളിൽ എഴുതിയിട്ടുണ്ടെന്നതൊഴിച്ചാൽ ചരിത്രപരമായ തെളിവുകളൊന്നുമില്ലെങ്കിലും, അശോകവദനയുടെ അഭിപ്രായത്തിൽ, അശോകന്റെ അനുമാനാവകാശിയായ കുനാലയെ അന്ധനാക്കിയതിന് ഉത്തരവാദി തിഷ്യരക്ഷയാണെന്ന് അറിയാം
വർഗ്ഗം:രാജ്ഞിമാർ
ഫ്രഞ്ച് ഐലന്റ് ദേശീയോദ്യാനം
ഫ്രഞ്ച് ഐലന്റ് ദേശീയോദ്യാനം എന്നത് ആസ്ത്രേലിയയിലെ വിക്റ്റോറിയയിലെ ഗ്രേറ്റർ മെൽബണിൽ സ്ഥിതിചെയ്യുന്നു. ഈ ദേശീയോദ്യാനം 11100 ഹെക്റ്റർ പ്രദേശത്തായി വ്യാപിച്ചുകിടക്കുന്നു. മെൽബണിൽ നിന്നും തെക്കു-കിഴക്കായി 61 കിലോമീറ്റർ അകലെയായി ഫ്രഞ്ച് ഐലന്റിൽ വെസ്റ്റേൺ പോർട്ടിലാണ് ഇതിന്റെ സ്ഥാനം. ഇവിടേക്ക് ജലത്തിലൂടെ മാത്രമേ എത്താൻ കഴിയൂ.
അവലംബം
വർഗ്ഗം:വിക്ടോറിയയിലെ ദേശീയോദ്യാനങ്ങൾ
ഒരു നോക്കു കാണാൻ
ഒരു നോക്കു കാണാൻ, 1985-ൽ പി ടി സേവ്യർ നിർമ്മിച്ച് സാജൻ സംവിധാനംചെയ്ത ഒരു ഇന്ത്യൻ മലയാളം സിനിമ ആണ് .ചിത്രത്തിൽ മമ്മൂട്ടി, അംബിക, ശാലിനി, ശങ്കർ എന്നിവർ അഭിനയിക്കുന്നു. ചുനക്കര രാമൻകുട്ടി യുടെ വരികൾക്ക് ഈണവും സിനിമയുടെ പശ്ചാത്തല സംഗീതവും ശ്യാം നിർവ്വഹിച്ചു.
പാട്ടരങ്ങ്
ചുനക്കര യുടെ വരികൾക്ക് ഈണം നൽകിയത് ശ്യാം ആണ്ണ്
ബാഹ്യ ലിങ്കുകൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1985-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:സാജൻ സംവിധാനം ചെയ്ത ചലച്ചിത്രങ്ങൾ വർഗ്ഗം:കലൂർ ഡന്നീസ് തിരക്കഥ എഴുതിയ ചലച്ചിത്രങ്ങൾ വർഗ്ഗം:ചുനക്കര -ശ്യാം ഗാനങ്ങൾ വർഗ്ഗം:ചുനക്കര രാമൻ കുട്ടിയുടെ ഗാനങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:അംബിക അഭിനയിച്ച ചലച്ചിത്രങ്ങൾ വർഗ്ഗം:എസ്.എൻ. സ്വാമി തിരക്കഥയെഴുതിയ ചലച്ചിത്രങ്ങൾ വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
ട്രാൻസ്ഫോർമർസ് : ഏജ് ഓഫ് എക്സ്റ്റിങ്ക്ഷൻ
2014 -ൽ പുറത്തിറങ്ങാൻ ഇരിക്കുന്ന ഒരു അമേരിക്കൻ സയൻസ്-ഫിക്ഷൻ ആക്ഷൻ ചലച്ചിത്രമാണ് ട്രാൻസ്ഫോർമർസ് : ഏജ് ഓഫ് എക്സ്റ്റിങ്ക്ഷൻ . ദിനോബോട്ടുകളെ അവതരിപ്പിക്കുന്ന ആദ്യത്തെ ചലച്ചിത്രം ആയിരിക്കും ഇത്.
ട്രാൻസ്ഫോർമർസ് പരമ്പരയിലെ നാലാമത്തെ ചലച്ചിത്രം ആണ് ഇത്.
കഥ
ചിക്യാഗോ ഇലെ യുദ്ധത്തിന് 5 വർഷങ്ങൾക്ക് ശേഷം
അവലംബം
വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:ഹോളിവുഡ് ചലച്ചിത്രങ്ങൾ വർഗ്ഗം:ആക്ഷൻ ചലച്ചിത്രങ്ങൾ വർഗ്ഗം:ശാസ്ത്രസാങ്കല്പ്പിക ചലച്ചിത്രങ്ങൾ
ബജോല
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ബജോല. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ബജോല സ്ഥിതിചെയ്യുന്നത്. ബജോല വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ബജോലയിൽ 87 വീടുകൾ ഉണ്ട്. ആകെ ജനസംഖ്യ 552 ആണ്. ഇതിൽ 287 പുരുഷന്മാരും 265 സ്ത്രീകളും ഉൾപ്പെടുന്നു. ബജോലയിലെ സാക്ഷരതാ നിരക്ക് 77.89 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ബജോല ലെ 6 വയസ്സിനു താഴെയുള്ള കുട്ടികളുടെ എണ്ണം 68 ആണ്. ഇത് ബജോല ലെ ആകെ ജനസംഖ്യയുടെ 12.32 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 192 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 160 പുരുഷന്മാരും 32 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 90.1 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു.
തേന്മൊഴി സൌന്ദരരാജൻ
സ്വകാര്യ ജീവിതം
തേൻമൊഴി സൌന്ദര​രാജന്റെ മറ്റൊരാൾ (?) ഗ്രാമീണ ഇന്ത്യയിലെ ഒരു ഗ്രാമത്തിൽ നിന്നുള്ളയാളാണ്, അവിടെ ജാതികൾ തമ്മിലുള്ള അക്രമം അനുഭവിച്ചിട്ടുണ്ട്. അവളുടെ പിതാവ് ഒരു ഡോക്ടറും അവളുടെ കുടുംബത്തിൽ നിന്ന് കോളേജ് വിദ്യാഭ്യാസം നേടിയ ആദ്യത്തെ സ്ത്രീയും (?) ആയിരുന്നു. സ്‌കൂളിൽ പഠിക്കുന്ന സമയത്താണ് അമ്മയിൽ നിന്ന് താൻ ദളിത് വിഭാഗക്കാരിയാണെന്ന് അവൾ അറിഞ്ഞത്. ഭോപ്പാൽ ദുരന്തം തൊട്ടുകൂടാത്തവരെ എങ്ങനെ ബാധിച്ചുവെന്ന് അവൾ വായിക്കുകയായിരുന്നു, അവളുടെ അമ്മ ചില ചോദ്യങ്ങൾ ചോദിച്ചു, അവളും സമൂഹത്തിൽ നിന്ന് വന്നതാണെന്ന് പറയപ്പെടുന്നു.
ബർക്കിലിയിലെ യൂണിവേർസിറ്റി ഓഫ് കാലിഫോർണിയയിൽ തന്റെ കോളേജ് തീസിസിന്റെ ഭാഗമായി ജാതിയും സ്ത്രീകൾക്കെതിരായ അതിക്രമവും എന്ന ഡോക്യുമെന്ററി ഫിലിം നിർമ്മിച്ചപ്പോഴാണ് താനൊരു ദളിതനാണെന്ന് സൗന്ദരരാജൻ പരസ്യമായി വെളിപ്പെടുത്തിയത്. ഈ തീരുമാനത്തിന് നിരവധി അനന്തരഫലങ്ങൾ ഉണ്ടായിട്ടുണ്ടെന്ന് അവർ പറയുന്നു: സഹ ദലിതർ തങ്ങളുടെ വ്യക്തിത്വത്തെക്കുറിച്ച് തന്നോട് രഹസ്യമായി പറഞ്ഞപ്പോൾ, പ്രോജക്റ്റുകളിൽ തന്നെ ഉപദേശിക്കാൻ വിസമ്മതിച്ച തന്റെ ക്യാമ്പസിലെ മിക്കവാറും എല്ലാ ഇന്ത്യൻ പ്രൊഫസർമാരിൽ നിന്നും തനിക്ക് വിവേചനം നേരിടേണ്ടി വന്നതായി അവർ പറയുന്നു.
പ്രൊഫഷണൽ ജീവിതം
ചലച്ചിത്ര നിർമ്മാതാവും ട്രാൻസ്മിഡിയ ആർട്ടിസ്റ്റും കഥാകാരനുമാണ് സൌന്ദരരാജൻ. നിലവിൽ, അംബേദ്കറൈറ്റ് പ്രത്യയശാസ്ത്ര പുരോഗമന ശക്തി അസഹിഷ്ണുത സൃഷ്ടിക്കുന്ന ഒരു സംഘടനയായ ഇക്വാലിറ്റി ലബോറട്ടറിയുടെ മാനേജിംഗ് ഡയറക്ടറാണ് അദ്ദേഹം. ഓക്‌ലാന്റ് ആസ്ഥാനമായുള്ള കളർ മീഡിയ, കാലിഫോർണിയ ആസ്ഥാനമായുള്ള സാങ്കേതിക നീതി പരിശീലന, സംഘടനാ സംഘടനയായ തേർഡ് വേൾഡ് മെജോറിറ്റിയുടെ മാനേജിംഗ് ഡയറക്ടറും അദ്ദേഹം ആയിരുന്നു. അദ്ദേഹം മീഡിയ ജസ്റ്റിസ് നെറ്റ്‌വർക്കിന്റെ സഹസ്ഥാപകനും മൂന്നാം ലോക ഭൂരിപക്ഷ ശൃംഖലയുടെ ദേശീയ ഹോസ്റ്റുകളിലൊന്നുമാണ്. ആ സന്ദർഭത്തിൽ, അമേരിക്കയിലുടനീളമുള്ള 300-ലധികം കമ്മ്യൂണിറ്റി സംഘടനകളുമായി അദ്ദേഹം പ്രവർത്തിച്ചിട്ടുണ്ട്.
ഇന്ത്യൻ ഡയസ്‌പോറയിലെ ജാതീയതയെക്കുറിച്ച് സംസാരിക്കാൻ സൗന്ദർരാജൻ കഥപറച്ചിൽ ഉപയോഗിച്ചിട്ടുണ്ട്. കറുത്തവർഗക്കാരെയും ദളിതരെയും കുറിച്ചുള്ള വിമോചന ഗാനങ്ങളുടെ ഒരു ശേഖരമായ ബ്രോക്കൺ പീപ്പൽ എന്ന തന്റെ ആദ്യ ബ്ലൂസ് ആൽബത്തിൽ ഫാസിസ്റ്റ് മാർവിൻ എറ്റിസിയോനിക്കൊപ്പം അഭിനയിച്ചു. അമേരിക്കൻ ഐക്യനാടുകളിലെ ദളിത് അറുപതുകളെക്കുറിച്ചുള്ള അദ്ദേഹത്തിന്റെ ലേഖനവും ഫോട്ടോ പരമ്പരയും ഔട്ട്‌ലുൿ മാസികയിൽ പ്രസിദ്ധീകരിച്ചു.
2015-ൽ, റോബർട്ട് റൗസൻബെർഗ് ഫൌണ്ടേഷൻ അവരുടെ ആദ്യ ആർട്ടിസ്റ്റ് ഗ്രൂപ്പിൽ ആക്ടിവിസ്റ്റ് പങ്കാളിയായി അദ്ദേഹത്തെ ചേർത്തു. #DalitWomenFight എന്ന ട്രാൻസ്മീഡിയ പ്രോജക്റ്റിലും ആക്ടിവിസ്റ്റ് പ്രസ്ഥാനത്തിലും പ്രവർത്തിക്കാൻ അവർ ഈ ഫെലോഷിപ്പ് ഉപയോഗിച്ചു.
ദലിത് ചരിത്ര മാസം എന്ന ഗൗരവമേറിയ ചരിത്ര പദ്ധതി രൂപീകരിക്കുന്നതിലും രൂപീകരണത്തിലും സൗന്ദർരാജൻ പങ്കാളിയാൺ. ദലിതരുടെ നേതൃത്വവും സഹകരണവുമില്ലാതെ ദലിത് ചരിത്രം പഠിച്ച നിരവധി ബൗദ്ധിക പദ്ധതികളിൽ നിന്നുള്ള വ്യതിചലനമായ ദലിത് ചരിത്രകാരന്മാരുടെ ഗവേഷണം പങ്കുവയ്ക്കുകയാൺ ഇതിന്റെ ലക്ഷ്യം.
2020-ൽ സൌന്ദരരാജൻ "അമേരിക്കയിലെ ജാതി" എന്ന പേരിൽ ഒരു പോഡ്‌കാസ്റ്റ് ഹോസ്റ്റുചെയ്യാൻ തുടങ്ങി, അതിൽ യുണൈറ്റഡ് സ്റ്റേറ്റ്‌സിൽ വംശീയ വിവേചനം അനുഭവിച്ചവരുമായുള്ള സംഭാഷണങ്ങളിലൂടെ യുഎസ് കാമ്പസുകളിലും ഓഫീസുകളിലും വീടുകളിലും ജാതി വിവേചനം പര്യവേക്ഷണം ചെയ്യുന്നു.
പുറത്തേക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ വനിതാ പ്രവർത്തകർ വർഗ്ഗം:അമേരിക്കൻ കലാകാരന്മാർ വർഗ്ഗം:ദലിത് പ്രവർത്തകർ
സമൂഹം സാഹിത്യം സംസ്കാരം
കെ.ഇ.എൻ. കുഞ്ഞഹമ്മദ് രചിച്ച   നിരൂപണ ഗ്രന്ഥമാണ് സമൂഹം സാഹിത്യം സംസ്കാരം. 2012 ലെ കേരള സാഹിത്യ അക്കാദമിയുടെ കുറ്റിപ്പുഴ എൻഡോവ്മെന്റ് അവാർഡ്  ഈ ഗ്രന്ഥത്തിനായിരുന്നു.
അവലംബം
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ച കൃതികൾ
അൻഹുഇലോങ്
ചൈനയിലെ അൻഹുയി പ്രവിശ്യയിലെ ഹോങ്‌കിൻ രൂപീകരണത്തിൽ നിന്ന് ഫോസിൽ ലഭിച്ച മമെൻചിസൗറിഡ് ദിനോസറിന്റെ ഒരു ജനുസ്സാണ് അൻഹുയ്‌ലോംഗ് (അർഥം "അൻഹുയി ഡ്രാഗൺ"). ഈ ജനുസ്സിൽ അൻഹുയിലോങ് ഡൈബോൻസിസ് എന്ന ഒരൊറ്റ സ്പീഷീസ് മാത്രമാണ് ഉള്ളത്.
ഫൈലോജെനി
ഫൈലോജെനെറ്റിക് വിശകലനത്തിന്റെ ഫലങ്ങൾ ചുവടെയുള്ള ക്ലാഡോഗ്രാമിൽ കാണിച്ചിരിക്കുന്നു:
കുറിപ്പുകൾ
വർഗ്ഗം:ഏഷ്യൻ ദിനോസറുകൾ
ഹാഷ് ടേബിൾ
ഹാഷ് ടേബിൽ എന്ന് പറയുന്നത് ഒരു തരത്തിലുള്ള വിവരശേഖരമാണ്(ഡാറ്റാ സ്ട്രക്‌ച്ചർ). ഡാറ്റ/വിവരത്തിനു മേലാണു ഒരു പ്രോഗ്രാമിൽ തിരുത്തലുകളും മറ്റ് ഓപ്പറേഷനുകളും കംപ്യൂട്ടറിൽ നടത്തുന്നത്. അത്തരം ഓപ്പറേഷൻസ് നടക്കുന്നതിനു, വിവരങ്ങൾ താത്കാലികമായി സൂക്ഷിയ്ക്കേണ്ടതുണ്ട്. ഈ വിവരം സൂക്ഷിയ്ക്കുന്നത് ഒരു പ്രത്യേക ഘടനയിലാകുന്നത്, ആ വിവരശേഖരത്തിന്മേലുള്ള (ഡാറ്റാസ്ട്രക്ച്ർ) ഓപ്പറേഷനെ കൂടുതൽ കാര്യക്ഷമമാക്കിയേക്കാം. മേൽ ചൊന്നതു പോലെ ഹാഷ്ടേബിൾ അത്തരമൊരു വിവരശേഖരമാണിത്.
ലഘൂകരിച്ച് പറയുകയാണങ്കിൽ ഒരു ഹാഷ്ടേബിളിൽ കീയ് വാല്യു പെയറുകൾ ഉണ്ടാകും. ഓരോ വിവരത്തിനും/ഡാറ്റയ്ക്കും ഓരോ താക്കോൽ/കീയ് ഉണ്ടാകും. ഈ കീയ്/താക്കോൽ ഉപയോഗിച്ച് എളുപ്പം വാല്യൂ/വിവരത്തിനെ തിരഞ്ഞെടുക്കാനാകും. യഥാർത്ഥത്തിൽ കീയിൽ നിന്നും ഹാഷ് ഫൺക്ഷൻ ഉപയോഗിച്ച് ഒരു കൂട്ടം വിവരങ്ങൾ സൂക്ഷിച്ച ഇടത്തിലേക്കുള്ള ഒരു ഇൻഡെക്സ്/സൂചിക കണക്കാക്കുകയും. അവിടെ നിന്നും വിവരത്തിലേയ്ക്ക് കണക്ക് കൂട്ടി എത്തി ചേരുകയും ചെയ്യുകയാണു.
ഒരു മാതൃകാപരമായ ഹാഷ് ഫൺക്ഷൻ ഓരോ ഹാഷ് കീയും തികച്ചും വ്യത്യസ്തമായ വിവരങ്ങളിലേയ്ക്കുള്ള ചൂണ്ട് പലക നൽകേണ്ടതാണു. പക്ഷെ അത്തരമൊരു അവസ്ഥയിൽ എത്തി ചേരുക ബുദ്ധിമുട്ടാണു. മിക്കവാറും ഹാഷ്ഫൺകഷനുകൾ ഒന്നിലധികം കീയ്കളെ ഒരേ വിവര ശേഖരത്തിലേയ്ക്ക് എത്തിക്കാറുണ്ട്. ഇത്ത്രം അവസ്ഥയെ ഹാഷ് കൊളീഷൻ എന്നു വിളിയ്ക്കുന്നു. ഹാഷ് കൊളീഷൻ എന്ന ന്യൂനതയെ പരിഹരിക്കാനുള്ള പദ്ധതിയും ഒരു ഹാഷ്ടേബിൾ ഡാറ്റാസ്രക്ചർ ഡിസൈനിൽ ഉൾപ്പെടുത്തേണ്ടതുണ്ട്.
നല്ല അളവിലുള്ള ഹാഷ് പട്ടികയിൽ, ഓരോ ലുക്കപ്പിനുമുള്ള ശരാശരി സമയ സങ്കീർണ്ണത പട്ടികയിൽ സംഭരിച്ചിരിക്കുന്ന ഘടകങ്ങളുടെ എണ്ണത്തിൽ നിന്ന് സ്വതന്ത്രമാണ്. പല ഹാഷ് ടേബിൾ ഡിസൈനുകളും ആർബിട്ടറി ഇൻസെർഷനും, കീ-പേയർ ജോഡികൾ ഇല്ലാതാക്കാനും അനുവദിക്കുന്നു, മോർട്ടിസന്റ് കോൺസ്റ്ററ്റിൽ ഓരോ ഓപ്പറേഷനിലും ആവറേജ് കോസ്റ്റ് വരുന്നു.
അവലംബം
വർഗ്ഗം:ഡാറ്റാ സ്ട്രക്‌ച്ചറുകൾ
ലീല ഡെൻമാർക്ക്
ജോർജിയയിലെ അറ്റ്ലാന്റയിലെ ഒരു അമേരിക്കൻ ശിശുരോഗവിദഗ്ദ്ധയായിരുന്നു ലീല ആലീസ് ഡെൻമാർക്ക് (നീ ഡോട്രി; ഫെബ്രുവരി 1, 1898 - ഏപ്രിൽ 1, 2012). 73 വർഷത്തിനുശേഷം 2001 മെയ് മാസത്തിൽ 103 വയസ്സിൽ വിരമിക്കുന്നതുവരെ ലോകത്തിലെ ഏറ്റവും പ്രായം കൂടിയ ശിശുരോഗവിദഗ്ദ്ധയായിരുന്നു അവർ. അവർ 114 വയസ്സ്, 60 ദിവസം വരെ ജീവിച്ച ഒരു സൂപ്പർസെന്റേറിയൻ ആയിരുന്നു. 2011 ഡിസംബർ 10 ന്, 113 വയസ്സ് 312 ദിവസം പ്രായമുള്ള അവർ എക്കാലത്തെയും മികച്ച 100 ആളുകളിൽ ഒരാളായി. (ഈ റെക്കോർഡ് അതിനുശേഷം മറികടന്നു.) അവരുടെ മരണസമയത്ത് ലോകത്തിലെ അഞ്ചാമത്തെ ഏറ്റവും പ്രായമുള്ള സ്ഥിരീകരിച്ച വ്യക്തിയും യുണൈറ്റഡ് സ്റ്റേറ്റ്സിലെ മൂന്നാമത്തെ ഏറ്റവും പ്രായമുള്ള സ്ഥിരീകരിച്ച വ്യക്തിയും ആയിരുന്നു.
വില്ലൻചുമ (വൂപ്പിംഗ് ചുമ) വാക്‌സിൻ കോ-ഡെവലപ്പർ ആയ ഡെൻമാർക്ക് ദീർഘായുസ്സ് കൂടാതെ ജീവിതത്തിൽ പ്രാധാന്യം നേടിയ ചരിത്രത്തിലെ ചുരുക്കം ചില സൂപ്പർസെന്റേറിയർമാരിൽ ഒരാളാണ്. 1928-ൽ അവർ കുട്ടികളെ ചികിത്സിക്കാൻ തുടങ്ങി. വിരമിക്കുമ്പോഴേക്കും ഡെൻമാർക്ക് അവരുടെ ആദ്യത്തെ രോഗികളുടെ പേരക്കുട്ടികളെയും അവരുടെ കുട്ടികളെയും ചികിത്സിക്കുകയായിരുന്നു.
ആദ്യകാല ജീവിതവും വിദ്യാഭ്യാസവും
ജോർജിയയിലെ പോർട്ടലിൽ ജനിച്ച ലീല ആലീസ് ഡോട്ടറി, എലർബീ, ആലീസ് കോർനെലിയ (ഹെൻഡ്രിക്സ്) ഡോട്ട്രി എന്നിവരുടെ 12 മക്കളിൽ മൂന്നാമത്തേയാളായിരുന്നു. അവരുടെ പിതൃവഴിയിലെ ചിറ്റപ്പൻ മിസോറി കോൺഗ്രസുകാരൻ ജെയിംസ് അലക്സാണ്ടർ ഡഗെർട്ടിയായിരുന്നു. അവരുടെ മൂത്ത സഹോദരിയായിരുന്ന ക്ലൈഡ് ഡോട്ട്രി (1910–85) പേൾ ഹാർബറിനെതിരായ ആക്രമണത്തിന്റെ ആധികാരിക വർണ്ണ ഫൂട്ടേജ് ചിത്രീകരിച്ചതിൽ പ്രശസ്തയാണ്. ജോർജിയയിലെ ഫോർസിത്തിലെ ടിഫ്റ്റ് കോളേജിൽ പഠിച്ച അവർ അദ്ധ്യാപികയാകാൻ പരിശീലനം നേടി. മക്കോണിലെ മെർസർ സർവകലാശാലയിൽ രസതന്ത്രവും ഭൗതികശാസ്ത്രവും പഠിച്ചു. തന്റെ പ്രതിശ്രുത വരൻ ജോൺ യൂസ്റ്റേസ് ഡെൻമാർക്ക് (1899–1990) ഡച്ച് ഇൻഡീസിലെ ജാവയിലേക്ക് അമേരിക്കൻ ഐക്യനാടുകളിലെ സ്റ്റേറ്റ് ഡിപ്പാർട്ട്‌മെന്റ് പോസ്റ്റുചെയ്തപ്പോൾ ഭാര്യമാരെ അവരുടെ ജീവിതപങ്കാളിയോടൊപ്പം ആ തസ്തികയിലേക്ക് അനുവാദം നൽകാത്തതിനാൽ മെഡിക്കൽ സ്കൂളിൽ ചേരാൻ അവർ തീരുമാനിച്ചു.
അഗസ്റ്റയിലെ മെഡിക്കൽ കോളേജിലെ 1928 ബിരുദ ക്ലാസിലെ ഏക വനിതയായിരുന്നു ഡോട്രി. കൂടാതെ സ്കൂളിൽ നിന്ന് മെഡിക്കൽ ബിരുദം നേടിയ മൂന്നാമത്തെ വനിതയുമായിരുന്നു. ജോൺ യൂസ്റ്റേസ് ഡെൻമാർക്ക് വിദേശ നിയമനത്തിൽ നിന്ന് മടങ്ങിയെത്തി 1928 ജൂൺ 11 ന് വിവാഹം കഴിച്ചു. താമസിയാതെ അവർക്ക് മെഡിക്കൽ ഡിപ്ലോമ ലഭിച്ചു. 1930 നവംബർ 19 ന് അവർക്ക് മേരി എന്ന ഒരു കുട്ടി ജനിച്ചു. രജിസ്റ്റർ ചെയ്ത ഡെമോക്രാറ്റും പ്രാക്ടീസ് ചെയ്യുന്ന ബാപ്റ്റിസ്റ്റുമായിരുന്നു ലീല ഡെൻമാർക്ക്.
മെഡിക്കൽ ജീവിതം
ജോർജിയയിലെ അറ്റ്ലാന്റയിലെ ഗ്രേഡി മെമ്മോറിയൽ ഹോസ്പിറ്റലിൽ റെസിഡൻസി സ്വീകരിച്ച ഡെൻമാർക്ക് ഭർത്താവിനൊപ്പം വിർജീനിയ-ഹൈലാൻഡ് പരിസരത്തേക്ക് മാറി. എമോറി യൂണിവേഴ്സിറ്റി കാമ്പസിൽ ശിശുരോഗ ആശുപത്രിയായ ഹെൻറിയേറ്റ എഗ്ലെസ്റ്റൺ ഹോസ്പിറ്റൽ തുറന്നപ്പോൾ സ്റ്റാഫിലെ ആദ്യത്തെ ഫിസിഷ്യനായിരുന്നു ഡെൻമാർക്ക്. അവരുടെ വീട്ടിലെ ക്ലിനിക്കിൽ രോഗികളെ ചികിത്സിച്ചുകൊണ്ട് അവർ സ്വകാര്യ പരിശീലനവും വികസിപ്പിച്ചു.
ഡെൻമാർക്ക് തന്റെ പ്രൊഫഷണൽ കാലഘട്ടത്തിലെ ഗണ്യമായ തുക ജീവകാരുണ്യ പ്രവർത്തനങ്ങൾക്കായി നീക്കിവച്ചു. 1935 ആയപ്പോഴേക്കും അറ്റ്ലാന്റയിലെ പ്രെസ്ബൈറ്റീരിയൻ ചർച്ച് ബേബി ക്ലിനിക്കിൽ ലിസ്റ്റുചെയ്ത സ്റ്റാഫ് അംഗമായിരുന്ന അവർ ഗ്രേഡിയിൽ സേവനമനുഷ്ഠിക്കുകയും സ്വകാര്യ പരിശീലനം നടത്തുകയും ചെയ്തു. 1930 കൾ മുതൽ, പ്രത്യേകിച്ച് 1933 മുതൽ 1944 വരെ അവർ ഹൂപ്പിംഗ് ചുമയുടെ രോഗനിർണയം, ചികിത്സ, രോഗപ്രതിരോധം എന്നിവയിൽ ഗവേഷണം നടത്തി. എലി ലില്ലി ആൻഡ് കമ്പനി, എമോറി യൂണിവേഴ്സിറ്റി എന്നിവയുടെ പിന്തുണയോടെ ഡെൻമാർക്ക് പെർട്ടുസിസ് (വില്ലൻ ചുമ) വാക്സിൻ കോ-ഡവലപ്പർ ആയി കണക്കാക്കപ്പെടുന്നു. ഇതിനായി 1935 ൽ അവർക്ക് ഫിഷർ സമ്മാനം ലഭിച്ചു.
കുട്ടികളെ വളർത്തുന്നതിനെക്കുറിച്ചുള്ള അവരുടെ കാഴ്ചപ്പാടുകൾ ഡെൻമാർക്ക് എവേരി ചൈൽഡ് ഷുഡ് ഹാവ് എ ചാൻസ് (1971) എന്ന പുസ്തകത്തിൽ ചർച്ച ചെയ്തു. കുട്ടികൾക്ക് ചുറ്റും മുതിർന്നവർ സിഗരറ്റ് വലിക്കുന്നതിനെയും മയക്കുമരുന്ന് ഉപയോഗിക്കുന്ന ഗർഭിണികളെയും എതിർത്ത ആദ്യത്തെ ഡോക്ടർമാരിൽ ഒരാളാണ് അവർ. പശുവിൻ പാൽ കുടിക്കുന്നത് ദോഷകരമാണെന്ന് അവർ വിശ്വസിച്ചു. കുട്ടികളും മുതിർന്നവരും പഴച്ചാറുകൾ കുടിക്കുന്നതിനേക്കാൾ പുതിയ പഴം കഴിക്കണമെന്നും വെള്ളം മാത്രം കുടിക്കണമെന്നും അവർ ശുപാർശ ചെയ്തു. 2000 മാർച്ച് 9 ന് ജോർജിയ ജനറൽ അസംബ്ലി ഒരു പ്രമേയത്തിൽ ഡെൻമാർക്കിനെ ബഹുമാനിച്ചു.
പുറംകണ്ണികൾ
വർഗ്ഗം:2012-ൽ മരിച്ചവർ വർഗ്ഗം:1898-ൽ ജനിച്ചവർ
ഊർമിയ തടാകം
വടക്ക് പടിഞ്ഞാറൻ ഇറാനിലെ ഒരു ലവണജല തടാകമാണ് ഊർമിയ തടാകം. ( Lake Urmia, Urmiya gölü اورمیا ﮔﺆﻟﻮ). ഇറാൻ-തുർക്കി അതിർത്തിക്ക് സമീപമായാണ് ഈ തടാകം സ്ഥിതിചെയ്യുന്നത്
സിംഗപ്പൂർ എയർലൈൻസ്
സിംഗപ്പൂറിലെ ചാംഗി വിമാനത്താവളം ഹബ് ആയുള്ള സിംഗപ്പൂരിന്റെ ഫ്ലാഗ് കാരിയർ എയർലൈനാണ് സിംഗപ്പൂർ എയർലൈൻസ് ( എസ്‌ഐ‌എ ). ലോകത്തിലെ ഏറ്റവും മികച്ച എയർലൈൻ ആയി സ്കൈട്രാക്സ് ഇതിനെ നാലു തവണ റാങ്ക് ചെയ്തിരുന്നു. ട്രാവെൽ & ലെയ്ഷർ മാസിക 20 വർഷത്തിലുമധികം ലോകത്തിലെ മികച്ച എയർലൈൻ ആയി തിരഞ്ഞെടുത്തത് സിംഗപ്പൂർ എയർലൈൻസിനെ ആണ്.
സിംഗപ്പൂർ എയർലൈൻസിൽ വിമാനസർവ്വീസുമായി ബന്ധപ്പെട്ട നിരവധി അനുബന്ധ സ്ഥാപനങ്ങൾ ഉൾപ്പെടുന്നു. ബോയിംഗ്, റോൾസ് റോയ്‌സ് എന്നിവയുൾപ്പെടെ 27 സംയുക്ത സംരംഭങ്ങളുടെ സഹകരണത്തിൽ, എസ്‌ഐ‌എ എഞ്ചിനീയറിംഗ് കമ്പനി  ഒൻപത് രാജ്യങ്ങളിലായി വിമാന അറ്റകുറ്റപ്പണി, വിമാനം നന്നാക്കൽ, ഓവർഹോൾ (എം‌ആർ‌ഒ) ബിസിനസ്സ് എന്നിവ കൈകാര്യം ചെയ്യുന്നുണ്ട്. സിംഗപ്പൂർ എയർലൈൻസ് കാർഗോ എസ്‌ഐ‌എയുടെ ചരക്ക് വിമാനങ്ങളെ പ്രവർത്തിപ്പിക്കുകയും എസ്‌ഐ‌എയുടെ പാസഞ്ചർ വിമാനത്തിലെ ചരക്ക് കടത്താനുള്ള ശേഷി കൈകാര്യം ചെയ്യുകയും ചെയ്യുന്നു. ഇതിന് രണ്ട് അനുബന്ധ സ്ഥാപനങ്ങളുണ്ട്: സിൽക്ക് എയർ ദ്വിതീയ നഗരങ്ങളിലേക്ക് പ്രാദേശിക വിമാന സർവീസുകൾ നടത്തുകയും, അതേസമയം സ്കൂട്ട് കുറഞ്ഞ നിരക്കിൽ കാരിയറായി പ്രവർത്തിക്കുകയും ചെയ്യുന്നു.
ലോകത്തിലെ ഏറ്റവും വലിയ പാസഞ്ചർ വിമാനമായ എയർബസ് എ 380, കൂടാതെ ബോയിംഗ് 787-10, എയർബസ് എ 350-900ന്റെ അൾട്രാ ലോംഗ് റേഞ്ച് പതിപ്പ് എന്നിവയുടെ ആദ്യ ഉപഭോക്താവ് സിംഗപ്പൂർ എയർലൈൻസായിരുന്നു. റവന്യൂ പാസഞ്ചർ കിലോമീറ്ററിന്റെ അടിസ്ഥാനത്തിൽ ലോകമെമ്പാടുമുള്ള മികച്ച 15 വിമാനസർവീസുകളിൽ സിംഗപ്പൂർ എയർലൈൻസ് ഉൾപ്പെടുന്നുണ്ട് അന്താരാഷ്ട്ര യാത്രക്കാരുടെ എണ്ണത്തിൽ ലോകത്തിലെ പത്താം സ്ഥാനവുമുണ്ട്. സ്കൈട്രാക്സ് 2019-ലെ ലോകത്തിലെ ഏറ്റവും മികച്ച എയർലൈൻ ക്യാബിൻ ക്രൂ ആയി സിംഗപ്പൂർ എയർലൈൻസിനെ തിരഞ്ഞെടുത്തു. 2019 ൽതന്നെ ലോകത്തെ മികച്ച എയർലൈൻസ്, ലോകത്തിലെ ഏറ്റവും വൃത്തിയുള്ള എയർലൈൻസ് എന്നീ സ്ഥാനങ്ങളിൽ യഥാക്രമം രണ്ടാമത്തെയും നാലാമത്തെയും സ്ഥാനങ്ങൾ എയർലൈൻ നേടി.
ഊർമിയ തടാകം
ചരിത്രം
ബി.സി ഒൻപതാം ശതകത്തിനെ അസീറിയൻ രേഖകളിലാണ് ഊർമിയ തടാകത്തിനെക്കുറിച്ച് ഇന്ന് ലഭ്യമായ ആദ്യ പരാമർശങ്ങളുള്ളത്.
സിംഗപ്പൂർ എയർലൈൻസ്
ലക്ഷ്യസ്ഥാനങ്ങൾ
സിംഗപ്പൂരിലെ പ്രധാന കേന്ദ്രത്തിൽ നിന്ന് അഞ്ച് ഭൂഖണ്ഡങ്ങളിലെ 32 രാജ്യങ്ങളിലായി 137 ലക്ഷ്യസ്ഥാനങ്ങളിലേക്ക് സിംഗപ്പൂർ എയർലൈൻസ് പറക്കുന്നുണ്ട്.
ഊർമിയ തടാകം
ചരിത്രം
മാന്നായിയൻ രാജവംശം ഈ തടാകത്തിന് സമീപമായിരുന്നു. ഊർമിയ തടാകത്തിന്റെ തെക്കുഭാഗത്തുള്ള ഹസൻലുവിൽ കാണപ്പെടുന്ന അവശിഷ്ടങ്ങൾ ഈ രാജവംശകാലത്തേതാണെന്ന് കരുതപ്പെടുന്നു.
സിംഗപ്പൂർ എയർലൈൻസ്
ലക്ഷ്യസ്ഥാനങ്ങൾ
1997 ലെ ഏഷ്യൻ സാമ്പത്തിക പ്രതിസന്ധിക്കുശേഷം, സിംഗപ്പൂർ എയർലൈൻസ് കഗോഷിമ, ബെർലിൻ, ഡാർവിൻ, കെയ്‌ൻസ്, ഹാം‌ഗ്ഷു, സെൻഡായ് എന്നിവിടങ്ങളിലേക്കുള്ള റൂട്ടുകൾ നിർത്തിവച്ചു. 1994 ൽ ടൊറന്റോ നിർത്തലാക്കി. 2003-04 ൽ SARS പൊട്ടിപ്പുറപ്പെട്ട സമയത്ത്, സിംഗപ്പൂർ എയർലൈൻസ് ബ്രസ്സൽസ്, ലാസ് വെഗാസ്, ചിക്കാഗോ, ഹിരോഷിമ, കഹ്‌സിയുംഗ്, മൗറീഷ്യസ്, വിയന്ന, മാഡ്രിഡ്, ഷെൻ‌ഷെൻ, സുരബായ എന്നിവിടങ്ങളിലേക്കുള്ള സർവീസുകൾ നിർത്തിവച്ചു. സിംഗപ്പൂർ എയർലൈൻസ് 2009 ൽ വാൻകൂവർ, അമൃത്സർ,, സാവോ പോളോ എന്നിവിടങ്ങളിലേക്കുള്ള സർവീസുകളും നിർത്തിവച്ചു.
ഊർമിയ തടാകം
ചരിത്രം
കഴിഞ്ഞ അഞ്ഞൂറ് വർഷങ്ങൾക്കിടയിൽ ഈ തടാകത്തിനു സമീപമായി ഇറാനിയൻ, കുർദ്ദിഷ്, അസ്സീറിയൻ, അർമീനിയൻ, അസേറീകൾ എന്നീ വംശക്കാർ താമസിക്കുന്നുണ്ട്.
സിംഗപ്പൂർ എയർലൈൻസ്
ലക്ഷ്യസ്ഥാനങ്ങൾ
സിംഗപ്പൂർ എയർലൈൻസ് ലോകത്തിലെ ഏറ്റവും ദൈർഘ്യമേറിയ രണ്ട് ഫ്ലൈറ്റുകളാണ് സർവീസ് നടത്തിയിരുന്നു, അവ രണ്ടും സിംഗപ്പൂരിൽ നിന്ന് ലോസ് ഏഞ്ചൽസിലേക്കും നെവാർക്കിലേക്കും എയർബസ് എ 340-500 വിമാനങ്ങളുമായി നിർത്താതെ പറന്നിരുന്നു. എല്ലാ A340-500 വിമാനങ്ങളും 2013 ൽ ഘട്ടംഘട്ടമായി അവസാനിപ്പിക്കുകയും രണ്ട് ലക്ഷ്യസ്ഥാനങ്ങളിലേക്കും നിർത്താതെയുള്ള പറക്കൽ അവസാനിപ്പിക്കുകയും ചെയ്തു. ലോസ് ഏഞ്ചൽസിലേക്കുള്ള നോൺസ്റ്റോപ്പ് സേവനം 2013 ഒക്ടോബർ 20 ന് അവസാനിപ്പിച്ചു (സിംഗപ്പൂരിൽ നിന്ന് ടോക്കിയോ-നരിറ്റ വഴി വിമാനങ്ങൾ ലോസ് ഏഞ്ചൽസിലെക്ക് ഇപ്പോൾ സേവനം തുടരുന്നുണ്ട്), കൂടാതെ നെവാർക്കിലേക്കുള്ള നോൺസ്റ്റോപ്പ് സേവനം 2013 നവംബർ 23 ന് സിംഗപ്പൂർ-ന്യൂയോർക്ക് ജെ‌എഫ്‌കെ റൂട്ടിന് അനുകൂലമായി അവസാനിപ്പിച്ചു.
ഊർമിയ തടാകം
ചരിത്രം
ഊർമിയ തടാകത്തിന്റെ ആദ്യകാല പരാമർശങ്ങളിലൊന്ന് ഒൻപതാം നൂറ്റാണ്ടിലെ അസീറിയൻ രേഖകളിൽ നിന്നാണ്. അവിടെ, ഷാൽമനേസർ മൂന്നാമന്റെ (ക്രി.മു. 858–824) രേഖകളിൽ ഊർമിയ തടാകത്തിന്റെ പ്രദേശത്ത് പാർസുവസ് (അതായത് പേർഷ്യക്കാർ), മാതായ് (അതായത് മിതാനി) എന്നീ രണ്ട് പേരുകൾ പരാമർശിക്കപ്പെടുന്നു. ഇവ സ്ഥലങ്ങളെയോ ഗോത്രങ്ങളെയോ അല്ലെങ്കിൽ തുടർന്നുള്ള വ്യക്തിഗത പേരുകളുടെയും "രാജാക്കന്മാരുടെയും" പട്ടികയുമായി അവരുടെ ബന്ധം എന്തായിരുന്നുവെന്ന് പൂർണ്ണമായും വ്യക്തമല്ല. എന്നാൽ മാതായികൾ മേദ്യന്മാരായിരുന്നു. ഭാഷാപരമായി പാർസുവ എന്ന പേര് പഴയ പേർഷ്യൻ പദമായ പാർസയുമായി ഒരു അക്കീമെനിഡ് എത്‌നോളിംഗ്വിസ്റ്റിക് പദവി പൊരുത്തപ്പെടുന്നു.
സിംഗപ്പൂർ എയർലൈൻസ്
ലക്ഷ്യസ്ഥാനങ്ങൾ
2016 ഒക്ടോബർ 23 മുതൽ സിംഗപ്പൂർ എയർലൈൻസ് സിംഗപ്പൂരിൽ നിന്ന് അമേരിക്കയിലേക്കുള്ള നിർത്താതെയുള്ള വിമാന സർവീസുകൾ സാൻ ഫ്രാൻസിസ്കോയിൽ നിന്ന് പുനരാരംഭിച്ചു. എ 350-900 വിമാനങ്ങളാണ് ഈ റൂട്ടിൽ പറക്കുന്നത്, അതിൽ ബിസിനസ്, പ്രീമിയം ഇക്കോണമി, ഇക്കോണമി ക്ലാസുകൾ ഉൾപ്പെടുന്നു. ഇതിനെത്തുടർന്ന് യഥാക്രമം 11 ഒക്ടോബർ 2018 മുതൽ 2018 നവംബർ 2 വരെ നെവാർക്ക്, ലോസ് ഏഞ്ചൽസ് എന്നിവിടങ്ങളിലേക്ക് നോൺ-സ്റ്റോപ്പ് ഫ്ലൈറ്റുകൾ പുനരാരംഭിച്ചു, എയർബസ് എ 350-900ULR- കൾ വിതരണം ചെയ്തുകൊണ്ട്, ലോകത്തിലെ ഏറ്റവും ദൈർഘ്യമേറിയ രണ്ട് നോൺസ്റ്റോപ്പ് വിമാന സർവീസുകൾ നടത്താൻ എയർലൈനിൻ വീണ്ടും അനുമതി ലഭിച്ചു.
ഊർമിയ തടാകം
ദ്വീപുകൾ
ഈ തടാകത്തിൽ ഏകദേശം 120 ദ്വീപുകൾ ഉണ്ട് . ഷാഹി ദ്വീപായിരുന്നു അവയിലെ ഏറ്റവും വലിയത്, എന്നാൽ തടാകത്തിലെ ജലനിരപ്പ് താഴ്ന്നപ്പോൾ ഈ ദ്വീപ് ഒരു ഉപദ്വീപായി മാറി.
സിംഗപ്പൂർ എയർലൈൻസ്
ലക്ഷ്യസ്ഥാനങ്ങൾ
2018 മെയിൽ ഇടയിലുള്ള താവളം മെൽബണിലേക്ക് മാറ്റുന്നതുവരെ സിംഗപ്പൂർ എയർലൈൻസ് സിംഗപ്പൂരിനും വെല്ലിംഗ്ടണിനും ബന്ധിപ്പിച്ചുകൊണ്ട് കാൻ‌ബെറ വഴി  വിമാന സർവീസുകൾ നടത്തിയിരുന്നു. ഈ റൂട്ട് ക്യാപിറ്റൽ എക്സ്പ്രസ് എന്നറിയപ്പെട്ടു.